qundao/data-zh-poetry huggingface dataset:
次韻學士兄春日謾成
作者：李彌遜
朝代：宋

飄泊悲生事，人情翻手雲。
習閑真似懶，補拙謾知勤。
老作漁樵計，夢觀鍾鼎勳。
成虧皆一戲，不復問斯文。
次韻學士兄桐廬道中
作者：李彌遜
朝代：宋

溪水抱山曲，輕舟趁落霞。
烟塵多戰壘，冠盖半浮家。
紫塞空歸翼，黄河絕去槎。
從誰論此事，心折莫雲賒。
次韻學士兄發毘陵之作
作者：李彌遜
朝代：宋

頻年走離亂，忙苦落落景。
浮家去復還，生理紛不整。
有身著無處，遇事到輒屏。
冥然如醉心，閲歲良未醒。
披衣坐愁夜，月露共清永。
緬懷顔段流，抱義心炯炯。
臨危快先登，疾甚涉夷境。
全生豈不樂，王事有綱領。
嗟今肉食謀，捕賊如捕影。
王師苦摧傷，敵騎困馳騁。
朝廷信多賢，一死誰敢請。
不知覆轍改，安敢傾夏拯。
歸休及秋風，墓檟痛瞻省。
念兹家國遙，有淚漲清潁。
黄巾蔽行路，關戶晝猶警。
何當收戈鋋，禁暴但制梃。
林泉倘可卜，名字忌丹柄。
次韻學士兄秋初·其一
作者：李彌遜
朝代：宋

冲融日腳未全收，一葉飛黄滿眼秋。
謾向登臨追宋玉，苦吟誰廣畔牢愁。
次韻學士兄秋初·其三
作者：李彌遜
朝代：宋

葉葉彫梧陣陣風，疏雲全放月華濃。
故人不寄江頭信，看盡飛鴻斷復縱。
次韻學士兄秋初·其二
作者：李彌遜
朝代：宋

樹冷饑蟬猶亂吟，風簷琴瑟露寒侵。
妻孥工作無衣態，卻恨清砧動好音。
次韻學士兄秋初·其四
作者：李彌遜
朝代：宋

何日刀頭水石間，婆娑猶得一官閑。
杖藜早晚尋幽處，望斷秋空不見山。
次韻富季申樞密
作者：李彌遜
朝代：宋

半生類猿狙，褁以周公服。
炙手安敢近，唾面未爲辱。
天公亦解事，縱之走林谷。
長年飽烟霞，形影自相逐。
晚從我公遊，在側愧珠玉。
公居廊廟間，排難不枚卜。
挺然國蓍龜，盛事紀湘竹。
愛閑能幾時，天道七日復。
吾儕三折肱，顧步敢求速。
願公膏澤流，長保薪十束。
負暄撫稚子，一飯倘能續。
胡椒縱可營，安用八百斛。
次韻尚書兄同游青原
作者：李彌遜
朝代：宋

暑風無力上襟裾，雁序衝烟入翠虚。
小憇凈蓮開梵境，偶聞密竹話真如。
倦游政似知還翼，便靜聊同得計魚。
不爲尋思問心法，是翁心外已無餘。
次韻嵇仲春日·其一
作者：李彌遜
朝代：宋

欲挽餘芳近酒巵，丁寧紅紫莫相違。
縱無風雨飄零去，已是愁峰燕子歸。
次韻嵇仲春日·其二
作者：李彌遜
朝代：宋

花殘愛日惟愁盡，病渴逢觴卻厭多。
不分閑中覺春老，强捜詩句逐陰何。
次韻巖起曉晴
作者：李彌遜
朝代：宋

白衣蒼狗暗還明，造物何心聽改更。
雨足龜魚方得計，日髙蛙黽自消聲。
浮溪荇带羅初展，粘壁虫書字不成。
正喜太清無點綴，慘舒誰復較陰晴。
次韻巖起綠蕚梅·其一
作者：李彌遜
朝代：宋

平生始識真梅，不數朱唇皓齒。
小立寒梢注目，幽香已着人衣。
次韻巖起綠蕚梅·其三
作者：李彌遜
朝代：宋

太清不着微雲，冰雪精神占春。
詩老自知風格，淺紅未可驕人。
次韻巖起綠蕚梅·其二
作者：李彌遜
朝代：宋

枝上未聞睍睆，杯中初荐屠酥。
誰遣雲英蕚綠，臨風搖曳輕裾。
次韻平仲侍郎移居見簡
作者：李彌遜
朝代：宋

不寄斜封歲已餘，那聞異縣更移居。
覊懷易動野馬也，歸夢自成胡蝶與。
有宅一區如子少，受薪十束見予疏。
搖知富有千頭橘，奉乞當年種樹書。
次韻康平仲侍郎從丞相張公登倚雲亭·其一
作者：李彌遜
朝代：宋

皂蓋凌虛豈易陪，捫參那復欲髙哉。
雲關□處塵蹤斷，松蓋陰中寶地開。
戎幕寇平高臥鼓，賓筵詩罷細銜杯。
笑談疑在青冥上，坐近中天兩兩台。
次韻康平仲侍郎從丞相張公登倚雲亭·其二
作者：李彌遜
朝代：宋

相君題品到林泉，大榜新書亦爛然。
雲護山根藏小魯，風攜人語動諸天。
放懷對客忘青白，隨意傳觴任聖賢。
誰謂甌閩甘遠俗，他時物物待陶甄。
次韻張嵇仲侍郎
作者：李彌遜
朝代：宋

燕公提大筆，萬象入陶冶。
公今真似之，信是渥洼馬。
當年動天眷，愕睨肉食者。
珥貂漢廷臣，往往富平下。
朅來楚江城，百事聊復且。
傳聞九門開，裳珮翼如也。
巖廊正需公，料理及閑暇。
不然坐玉堂，堵立看揮洒。
胡爲尚居東，一麾凡屢假。
憶昔從公遊，端門正槐夏。
午騎聯輕肥，晨班從魚雅。
頻年江淮臥，隻影未爲寡。
誰云若遺□，殆甚履中苴。
相逢屢解榻，得句即邀社。
重追一笑歡，百憂罷牽惹。
况陪賦文機，不數分金賈。
青蒿倚長松，懷抱肯舒寫。
殘枝到春歸，風燈不留灺。
世人重虚名，自視輕拱把。
獨醒竟何事，空負月中斚。
及茲春尚餘，得酒勿復捨。
次韻待制兄題孔園芍藥·其一
作者：李彌遜
朝代：宋

紅藥開時春可憐，爛雲明錦破晴烟。
雍容近侍千花右，綽約翻階四戶前。
不分柳條開白眼，直愁榆葉散青錢。
我來偶落東風後，只有鮫綃處處傳。
次韻待制兄題孔園芍藥·其二
作者：李彌遜
朝代：宋

絕勝河陽滿縣香，淡粧濃抺巧相望。
七言遠逼能詩謝，萬朵今聞好事黄。
繡幕羅幃雲冉冉，風裳水珮日央央。
紫薇花底根株在，寂寞山城亦自芳。
次韻徐持志見寄
作者：李彌遜
朝代：宋

綉衣歸臥水雲鄉，湛輩猶懷峴首羊。
似我鵠烏忘白黑，知君牝牡失驪黄。
靜中禪縳應超脱，别後詞鋒底激昻。
投老窮途各千里，不須留穎見錐嚢。
次韻拾青軒詠竹
作者：李彌遜
朝代：宋

論詩遠到二南風，句裏波濤得意濃。
我亦賡酬還自笑，真成魚目眩驪龍。
次韻明甫西園之什·其一
作者：李彌遜
朝代：宋

莫作園上紅，寧爲徑中綠。
多花必早彫，依依不如竹。
一枝寄他林，翛然傲華屋。
填饑飯秋英，借健膏石斛。
坐斷百懶身，無心問雞足。
次韻明甫西園之什·其二
作者：李彌遜
朝代：宋

輕飇自何來，破我池面綠。
龍牙可方床，清夢遶修竹。
苦遭鳥將雛，吚喔丈人屋。
兩家餉濁醪，誰能問斗斛。
妙意不可名，杯深睡初足。
次韻明甫西山之詠
作者：李彌遜
朝代：宋

秋畦靄黄雲，神用報力穡。
腰鐮誰家子，喜見眼中碧。
我車返山阿，木落山更寂。
年登妻啼饑，掩戶坐太息。
不知多田翁，安用作弦直。
已矣復何言，兹理斷可析。
浩歌出長林，披榛攜子姪。
次韻春日即事
作者：李彌遜
朝代：宋

小雨絲絲欲網春，落花狼藉近黄昏。
車塵不到張羅地，宿鳥聲中自掩門。
次韻暘叔見示伽陀
作者：李彌遜
朝代：宋

無形何用强安名，只麽騰騰信腳行。
一事到頭猶是幻，萬緣何處可留情。
雲歸夜壑空難狀，月落秋江影自生。
唯有龎家老居士，不將塵境礙虚明。
次韻曾微言見贈二首·其一
作者：李彌遜
朝代：宋

是邦誰及大夫賢，無地容才試十全。
側席賸聞求德友，深居那得隱臞仙。
張羅永日無過轍，解榻何人許對眠。
莫爲時危閑矍鑠，要看走馬勒燕然。
次韻曾微言見贈二首·其二
作者：李彌遜
朝代：宋

自分人非日九遷，一官民社敢妨賢。
脱塵未踏鄰虚地，通籍猶分小有天。
餐玉近傳曾試法，買山取足不論錢。
疏慵未似嵇中散，會有斜封落雁前。
次韻曾德明司理留題西山兼簡蘇宰·其一
作者：李彌遜
朝代：宋

層軒無礙石，支徑曲穿林。
竹密催山暮，松搖亂客吟。
琴書虚室冷，鐘鼓凈坊深。
誰謂溪坡遠，能來社與岑。
次韻曾德明司理留題西山兼簡蘇宰·其二
作者：李彌遜
朝代：宋

手種南階竹，關情一紀中。
倦游憎眼白，便靜脱塵紅。
放浪淵明酒，浮遊禦寇風。
吳霜鬢如許，何處覓還童。
次韻李丞相送行二首·其一
作者：李彌遜
朝代：宋

三年袖手臥江濱，着眼終成出世人。
筆下風雲作時雨，胸中丘壑作陽春。
買山塵外曾相見，漉酒愁邉情更親。
惜取風騷等閑句，他時密膝詠臣鄰。
次韻李丞相送行二首·其二
作者：李彌遜
朝代：宋

山畔孤亭一水濱，歸來華髪已欺人。
脱身異縣干戈地，得意吾廬筍蕨春。
早着青衫成底事，慣遭白眼欲誰親。
此君真有髙人節，肯與山翁作近鄰。
次韻李伯紀丞相遊賢沙鳯池之作·其一
作者：李彌遜
朝代：宋

騎鯨破曉上崔嵬，人識仙翁第一回。
杖屨不應塵外去，旌麾早自日邉來。
黑頭半爲憂時改，青眼唯逢勝地開。
怪底尺書頻寄雁，向來交味比陳雷。
次韻李伯紀丞相遊賢沙鳯池之作·其二
作者：李彌遜
朝代：宋

幾日公來浴鳯池，蹇驢陪乘偶參差。
羈棲自笑臥盤谷，健句爭先誦渼陂。
世路吹虀無念到，山遊啗蔗不言知。
紬書倘遂雲根築，肯與酸寒鄭老期。
次韻林仲和筠莊·其一
作者：李彌遜
朝代：宋

交情金石半途分，霜後孤芳獨見君。
盡倒濃漓澆磊磈，胸中着我半山雲。
次韻林仲和筠莊·其一〇
作者：李彌遜
朝代：宋

平攀天面一彎月，下視山腹三重茅。
更欲移居入霄漢，卻憎棲鳥占林梢。
次韻林仲和筠莊·其七
作者：李彌遜
朝代：宋

疉疊重重兩岸山，鈎連秀色上琅玕。
孤亭四壁面烟雨，人與白鷗分暮寒。
次韻林仲和筠莊·其三
作者：李彌遜
朝代：宋

青青谷口自披榛，斷取他方寶界新。
彌勒同龕把茅下，客來不識住庵人。
次韻林仲和筠莊·其九
作者：李彌遜
朝代：宋

鏡中白髪負長纓，一釣連鼇我不能。
賸種長竿繞溪綠，得魚君看積如陵。
次韻林仲和筠莊·其二
作者：李彌遜
朝代：宋

莫解忘憂不數萱，長鑱斸雨護雲根。
采薇勁節於今在，知是夷齊幾世孫。
次韻林仲和筠莊·其五
作者：李彌遜
朝代：宋

攀枝結葉蔽朝寒，病鶴摧頹老骨山。
安得虎頭癡絕手，蘧廬置我水雲間。
次韻林仲和筠莊·其八
作者：李彌遜
朝代：宋

愛笋從嗔不出山，看成修影泛微瀾。
此君臭味唯風月，底事須除數百竿。
次韻林仲和筠莊·其六
作者：李彌遜
朝代：宋

瑣碎金中踏薜蘿，出雲苔壁手摩挲。
飛鴻送盡不知暝，烏鵲窺林日下坡。
次韻林仲和筠莊·其四
作者：李彌遜
朝代：宋

借屋何如退結廬，籜龍環水小方壺。
孤髙不貴封千戶，獨笑輪囷秩大夫。
次韻林公曄見贈
作者：李彌遜
朝代：宋

思君一日可當期，敢意瓊瑤手自貽。
華髪乍回千里夢，白眉重見十年知。
驚人句好供行樂，遣客杯寬欲坐馳。
肯斸雲根同我老，賸留觴詠醉花時。
次韻林明甫言志
作者：李彌遜
朝代：宋

老竹抽萌便出林，焉知來者不如今。
但看杞梓終成棟，不信潢汙解作霖。
久客謾撩蘇子恨，中流應動祖生心。
乘桴從我君休嘆，政恐功名苦見侵。
次韻林褎然知縣留題筠荘因寄之·其一
作者：李彌遜
朝代：宋

何人着腳傍巖幽，好事無過竹務猷。
妙語徑追盤谷序，輕舟獨信剡溪流。
牛刀小試知多暇，鶴板遲來坐不謀。
欲寄一行安否問，朔風覊雁正淹留。
次韻林褎然知縣留題筠荘因寄之·其二
作者：李彌遜
朝代：宋

世路人心比太行，此君真可共徜徉。
霜凝勁節明朝塢，月落寒梢散夜堂。
可但七人供笑詠，要令千畝作陰凉。
只愁捲地西風裏，幽夢圓時與子妨。
次韻漳州鄧教授二首·其一
作者：李彌遜
朝代：宋

絳帳初開識馬融，尊罍聊共落新宫。
三千避席方懷古，四十無氈獨見公。
尺璧未磨終可荐，兼金久煉要加功。
男兒事業真堪戲，莫把行藏問塞翁。
次韻漳州鄧教授二首·其二
作者：李彌遜
朝代：宋

十年猿鶴共蕭蕭，世亊驅人肯見饒。
老態嶺雲風更急，壯心爐篆日還銷。
催科政拙民猶病，禦侮才疏盗正驕。
强拾陳言續清唱，卻慚横槊按戎昭。
次韻王彥聲題梅氏草堂
作者：李彌遜
朝代：宋

丘壑胸中自廣居，數椽茅屋小蝸廬。
門羅莫謾驚烏鵲，戶外曾來長者車。
次韻王彦聲贈梅公擇
作者：李彌遜
朝代：宋

詩梅傲世獨深居，氣與孤雲共捲舒。
客轍每逢樽有酒，劍歌休嘆食無魚。
鯨波坐隔三山外，鵬翼終騰萬里餘。
冠玉圍金真戲事，醉髯聊復一軒渠。
次韻王得之禮部夜直有作
作者：李彌遜
朝代：宋

緱仙勇於詩，若醉得全者。
百川供微吟，不復事杯斚。
五車載胸中，萬卷生筆下。
一一成丹青，遇物輒圖寫。
昨朝紫宸班，裳珮雜魚雅。
捷書來九天，爲遣雨師灑。
公時青綾臥，逸思動秋野。
霜風助凄清，露月供容冶。
坐令續貂人，得語若乖寡。
猶如策疲駑，倒步逐風馬。
未施歷塊功，相望倚天社。
次韻王才元少師借園
作者：李彌遜
朝代：宋

春風朱雀橋邉路，只許遊蜂獨往來。
□□園花兼巷柳，卻尋芳事到酴醿。
次韻王才元少師招遊東山客有不至者遂已促其尋盟
作者：李彌遜
朝代：宋

我從西山居，不作東山夢。
聯綿翠光浮，遠目不暇送。
飄飄貴公子，萬卷輙成誦。
髙懷到林丘，杖履邀我從。
褰裳欲從之，未發神已動。
何人折柬客，不結蓮社供。
勝遊遂中休，一簣真可痛。
詩成美六逸，敘事一一中。
但慚猿狙杙，乃與杞梓共。
閩山寒更青，森木閟陰洞。
鹿澗清自流，醴井淺可弄。
尋幽當及辰，爲樂要與衆。
兹遊倘再卜，勇往不待風。
徑須理百屣，日日聽鞭鳯。
次韻王才元少師見贈
作者：李彌遜
朝代：宋

清晝髙軒過，巖髙得共攀。
蝦鬚深梵閣，豹尾靜塵寰。
詞吐三江水，胸開九夢山。
杯行不知夜，留月伴公還。
次韻王才元少師酴醿
作者：李彌遜
朝代：宋

繁英雪作堆，新葉帷尙隘。
一薰有餘清，三嗅詎可廢。
淡彦融仲宗，彦錫德順子。
立然不爭妍，晚乃入鍳裁。
風流巵酒間，穎脱衆香內。
緱仙厭繁華，醉臥日炙背。
經旬被花惱，妙語撃環珮。
曉來雨翻盆，春事逐破塊。
誰憐青銅錢，相期世紛外。
次韻王才元少師雜花·其一
作者：李彌遜
朝代：宋

春風著物本無殊，姑射偏成玉雪膚。
獨笑浮花媚凡目，水邉疏影不勝孤。
次韻王才元少師雜花·其三
作者：李彌遜
朝代：宋

嫩蘂商量漸滿枝，劉郎對境久忘機。
折來不擬供樽俎，要與游蜂作伴歸。
次韻王才元少師雜花·其二
作者：李彌遜
朝代：宋

酒染凝脂密染香，一枝聊發次公狂。
小樓凖擬來仙馭，明日紅雲繞樹芳。
次韻王才元少師雜花·其五
作者：李彌遜
朝代：宋

不禁花惱曲江頭，欲對清尊舞沐猴。
留得春紅撩客恨，争如庭草解忘憂。
次韻王才元少師雜花·其四
作者：李彌遜
朝代：宋

桃紅深淺漫成堆，猶喜霜葩綴舊枝。
喚取張盧來共醉，莫隨風雨便分披。
次韻王才元陪季申樞密諸公遊東山之作
作者：李彌遜
朝代：宋

游雲本無心，時爲晴山留。
我曹等雲閑，亦作尋山遊。
駕言出城闕，古寺聊相投。
摩挲鑄金像，不知幾春秋。
行行及佳境，真成上揚州。
追隨况當人，華胄皆通侯。
髙名邁姚宋，餘事卑曹劉。
向來金鑾御，一一親垂旒。
如何丘壑中，乃與猿鶴儔。
寒威靳山秀，幽處不可求。
清溪訪鹿跡，古澗窺龍頭。
枯藤路斷磴，未上愁吳牛。
人言昔仙去，疑是竹務猷。
雲昏看山眼，欲展還復收。
伊予巖穴走，南北萬里遒。
烟霞入膏肓，瞑眩不可瘳。
群公上界侣，解后天南陬。
敢言同心臭，長抱躐等羞。
心知造物戲，駑駘間驊騮。
鶴書偶未下，愛日尚可偷。
花風起群萌，枝上春欲流。
更催小槽紅，一笑非人謀。
次韻瑀老窗間
作者：李彌遜
朝代：宋

晴窗汲水養菖蒲，誰識前身是佛圖。
竟日不知園外事，耳明鐘鼓喚齋盂。
次韻畢裕之喜雨
作者：李彌遜
朝代：宋

急雨翻盆破鬰蒸，疏簷冰簟正關情。
維摩示疾原非病，庾信裁詩老更清。
遊戲雲生春浪勢，吉祥風動夜潮聲。
麥秋未飽千畦潤，更遣豐隆爲一行。
次韻碩夫池亭賞蓮
作者：李彌遜
朝代：宋

胡床麈尾揮長柄，風和入座花容靚。
乍開還合晚照中，修竹佳人倚春暝。
此間此景樂最深，世路好惡君酌斟。
下車何必笑馮婦，投杼未免疑曾參。
江山信美來者稀，淵明獨與田父違。
誰云寧食艾三斗，不如杯行莫停手。
次韻穎仲蘭室之什
作者：李彌遜
朝代：宋

黄卷青燈寄佛場，孤髙如在遠林芳。
下帷誰識傳經董，載酒時過尚白揚。
華髪同心猶有臭，青衿入室自知香。
公卿本是階庭物，莫遣行藏異素王。
次韻粹之通判九日之作
作者：李彌遜
朝代：宋

柏子香中閉净坊，爲君着屐弄秋陽。
老來見事如無事，節裏隨鄉且入鄉。
但可炊糜傾兔褐，何妨撚菊泛鵝黄。
九仙坐想群賢集，不數龍山事渺茫。
次韻羅偉正寺丞見遺之什
作者：李彌遜
朝代：宋

鵰鶚逢秋已恨遲，公才如此尚誰羈。
江城樽俎未三月，世路干戈方百爲。
去馬便如千里别，斷葭已作十分披。
他年若下襄城路，鞭影應能指具茨。
次韻翁士特題得閑軒
作者：李彌遜
朝代：宋

寒音珊珊落回溪，脩竹似與長風期。
虚聲帆影往來地，幽絕自有閑人知。
次韻舍弟遊本覺寺
作者：李彌遜
朝代：宋

招提俯秋水，畫手借王維。
霜磬遞風韻，曉林翻露姿。
茶煙邀客竚，帆影喚舟移。
他日成歸夢，來興楚子悲。
次韻舍弟野望
作者：李彌遜
朝代：宋

蒼崖望不極，林際起孤烟。
漁笛蒹葭岸，農歌䆉稏田。
青涵濠上水，碧鎖峽中天。
客鬢愁邉改，秋風又一年。
次韻舜選大夫客舍中秋
作者：李彌遜
朝代：宋

命駕星郎獨感時，興隨孤月到雲涯。
當天飛鏡空撩恨，永夜明樓謾攪詩。
後閣深藏桃葉女，前驅須趁菊花期。
與君更卜東鄰醉，放盞車輪又北馳。
次韻葉成父尚書見留之什
作者：李彌遜
朝代：宋

山外孤雲出寸岑，營巢其下一枝深。
久從泛宅浮家伴，未遂穿雲渡水心。
百里躋攀方着屐，十年交舊欲分襟。
西風落日非無恨，歸臥桑榆惜寸陰。
次韻葉成甫有懷見寄
作者：李彌遜
朝代：宋

來轅去棹亦勞勞，晚歲丘園避俗陶。
問事不知三語掾，閲人無意九方臯。
交論金石窮猶見，詩得江山老更豪。
清夢摠能追蠟屐，雨聲偏傍夜牀髙。
次韻葉碩夫南歸見貽·其一
作者：李彌遜
朝代：宋

未掛丹題雁塔中，重來溪上覓筠翁。
相期老眼横搖碧，莫着征衫走軟紅。
得失漫嗟蟬翼重，才名合見馬群空。
三年小試驚人手，未信朱衣也不公。
次韻葉碩夫南歸見貽·其二
作者：李彌遜
朝代：宋

飛花無數上衣裾，孤悶須憑酒破除。
翻手作雲傷往事，轉頭如夢欲捐書。
但知甘苦同薇蕨，不問辛勤有屋廬。
後日錦衣行晝里，肯來盤谷飯溪魚。
次韻葉觀文再賦遊靈源桃花二洞之作·其一
作者：李彌遜
朝代：宋

雙旌耀林丘，小隊喧笳鼓。
鞭鸞相招攜，拂石共容與。
愛山晋羊祜，好士漢何武。
胸中補天石，筆下修月斧。
追遊愧後乘，遇景詫先覩。
捫參或三嘆，探穴聊一俯。
會意時目成，忘言但心許。
徐行詎敢留，有語不得吐。
真遊未易再，外物何足數。
酒盡倘可繼，君歌爲君舞。
次韻葉觀文再賦遊靈源桃花二洞之作·其二
作者：李彌遜
朝代：宋

山行有底急，路轉乃爾長。
輿肩憇清蔭，屐齒尋幽芳。
突兀見古殿，委蛇度飛梁。
餘紅點澗色，新絲浮巖光。
人徑出鳥道，僧居儼蜂房。
前山去未了，後騎低可望。
逢人貴同氣，偶地忘殊方。
徑催文字飲，稍近花草香。
語味寫素隱，詩工發深藏。
湛輩欣有得，折楊愧成章。
次韻葉觀文東禪開堂
作者：李彌遜
朝代：宋

閩山多勝地，列屋栖髙禪。
妙供積香苾，寶華散金蓮。
往時入廛手，來見住世緣。
遼遼百年後，慧炬無復然。
我公具正眼，爲續旃檀烟。
諸方坐老衲，具足世法船。
少開迷雲昬，氛埃遂澄鮮。
我來偶相值，杖履參髙軿。
拈花起一笑，歸去跨林泉。
從兹竹陰下，飽飯縱横眠。
次韻葉觀文送杏花
作者：李彌遜
朝代：宋

春風不與寒威爭，輕雷自轉驚群萌。
紛紛桃李厭開謝，杏蕚一吐增雙明。
吾儕小人不敢觸，走送夜閤浮香傾。
平明七字爲題品，蠻觸不戰收降兵。
哦詩正喜涵清冰，攀條已恨飛紅英。
愛花不似愛詩苦，世上餘物俱無情。
使君喚客有髙致，半道未許杯盤成。
舁籃日月走臺皁，不用二字邀門生。
長檠照席語傾座，一笑轉我蒼顔頳。
更窮山水訪禪寂，欲去政恐譏兼幷。
次韻葉觀文遊賢沙鳯池安國之作
作者：李彌遜
朝代：宋

春雲覆老屋，孤僧正安禪。
繽紛雨天花，云是千歲蓮。
誰知天上相，來結林下緣。
倘徉愛亭陰，灌木蒼虬然。
古意弔鳯穴，祖風契漁船。
豐隆亦解事，一掃千林烟。
光風尙駘蕩，芳物俱蕃鮮。
詩成喚阿買，平處凌羲軿。
登臨賴陶寫，可但思平泉。
郊原問農事，柔桑起蠶眠。
次韻葉觀文遊鼓山
作者：李彌遜
朝代：宋

謝公憂民餘，妙語繼兩禪。
兹遊瞰滄溟，宛在一葉蓮。
木密虚可步，石立髙莫緣。
從來看山眼，一洗俱茫然。
蓬萊如有無，空翠蒙雲烟。
卻疑浩蕩中，天津渺歸船。
崎嶇訪幽勝，衆象爭相鮮。
凌髙寓遠目，孤雲共軒軿。
歸來擁寒衾，耳底酒鳴泉。
覓句了不工，青燈暗孤眠。
次韻薛帥萬象亭
作者：李彌遜
朝代：宋

山上非烟靄四隅，山前稉稻綠成區。
留雲有計低簷額，得月從多徹戶樞。
直是春臺熙遠族，聊爲夏屋試宏圖。
公來日出千林迥，卻笑新亭咏小湖。
次韻蘇粹之發幹見贈·其一
作者：李彌遜
朝代：宋

頽齡知有幾，誰復問行藏。
散策蒼林靜，抛書白晝長。
相呼山鳥聚，自落澗花香。
此地無車馬，真成物我忘。
次韻蘇粹之發幹見贈·其二
作者：李彌遜
朝代：宋

漂泊音書斷，艱難會合遲。
那知休老地，卻數别君時。
歲晚商山寂，天寒楚水悲。
無言一杯酒，懷抱各相知。
次韻行父舍人有感
作者：李彌遜
朝代：宋

飄飄文采照螭頭，袖手功名未肯休。
易水渡愁隨一騎，春風吹淚着雙眸。
向來但遣淮陰將，異日寧論雍齒侯。
應笑江南誇仲父，規模纔可限昇州。
次韻見獨知宗朝議見貽之什
作者：李彌遜
朝代：宋

遙遙幽人居，宛在蒼林間。
霜華駐秋清，風月喧晝閑。
臞仙厭山寂，按竹俯人寰。
面會良獨少，語酣遂忘還。
豈無紛華地，心事了不關。
詩成若鳴琴，志在水與山。
君看陌上塵，工作頷下斑。
何如對茗盌，泉罌煮潺潺。
次韻譚彦成學士早春·其一
作者：李彌遜
朝代：宋

花蕾催紅欲囀鶯，新愁偏傍鬢毛生。
猶憐稚子能賒酒，爛醉春盤碧澗羹。
次韻譚彦成學士早春·其三
作者：李彌遜
朝代：宋

十二樓臺白玉成，雲車翻日上觚稜。
太平何許同民樂，天闕雙龍護一燈。
次韻譚彦成學士早春·其二
作者：李彌遜
朝代：宋

幽棲不寄絕交書，車馬從喧賣酒壚。
臥轉午陰春睡足，卻尋峰樹數花鬚。
次韻譚彦成學士早春·其五
作者：李彌遜
朝代：宋

風絮縈寒晝擁爐，枝頭猶得暗香餘。
折來不擬供尊俎，靜對翛然一榻書。
次韻譚彦成學士早春·其四
作者：李彌遜
朝代：宋

渺渺家山水四涯，秋風曾憶醉黄華。
馬頭不識南塘路，又看咸陽二月花。
次韻賁遠歸田·其一
作者：李彌遜
朝代：宋

歸去田園好，春隨人意和。
竹根晴日臥，牛角晚風歌。
漂梗空三逕，虚舟信一波。
故人憐寂寞，千里問如何。
次韻賁遠歸田·其三
作者：李彌遜
朝代：宋

歸去田園好，秋還橘柚鄉。
稻梳縈带水，茅枕束芻篁。
絕迹公門步，薰心佛土香。
此生真逆旅，無慮可消忘。
次韻賁遠歸田·其二
作者：李彌遜
朝代：宋

歸去田園好，饑餐抵萬錢。
愁從身外散，樂向酒中全。
蠶出柔桑綠，秧齊小麥鮮。
一廛何所寄，華髪繞江天。
次韻賁遠歸田·其四
作者：李彌遜
朝代：宋

歸去田園好，門羅樹外峰。
地偏群燕雀，江靜隱魚龍。
愁覓鄰家酒，眠憎近寺鐘。
一春强半雨，誰與問凶豐。
次韻趙表之久别相會於福唐見貽之什
作者：李彌遜
朝代：宋

十年海南年，世味嘗欲徧。
昔爲擔板痴，今作繞指轉。
誰能濯我纓，人欲唾其面。
故人千里來，髙義動深眷。
問答不及已，驚我神髪變。
功名眼中花，日月弦上箭。
公今已超然，富貴非所願。
南遊訪知識，氣習要百煉。
授我不死術，老骨倘可健。
是身走空雷，當作如是見。
次韻趙表之水口道中
作者：李彌遜
朝代：宋

我從楚江來，不見閩江大。
雲山路嶮巇，水石勢澎湃。
舟行屈曲間，溪面浮百怪。
篙師力推拏，如下吾儂拜。
丈人入吾閩，險阻嘗一带。
風霜經幾時，鬚髪乃爾奈。
營營復何求，赫赫祗自賣。
如何遣諸緣，直養以無害。
秋風着蒲柳，物態亦榮憇。
終當從公遊，萬法等成壞。
杖藜款禪房，還盡三生債。
次韻趙表之道中見梅之作·其一
作者：李彌遜
朝代：宋

近水疏籬竹半侵，枝南枝北弄晴陰。
不因老眼分明見，辜負凌寒一寸心。
次韻趙表之道中見梅之作·其二
作者：李彌遜
朝代：宋

不是先争特特開，只緣沙際欲春迴。
行人浪起空華想，一夜歸心着夢催。
次韻趙道夫待制放魚之作
作者：李彌遜
朝代：宋

出門忽見鯉城市，脱爾寧捐一粒貲。
就使烹鮮真可口，誰能結網更臨池。
斜風送浪回頳尾，淺水平沙走素鰭。
勿謂寰中底么魔，三生恩怨不能欺。
次韻連江陳丞閔雨
作者：李彌遜
朝代：宋

春雨兩甲子，夏雨知復多。
麰麥已受弊，波及秫與禾。
禾秫尚有望，霖霪人告瘥。
雲師挾風伯，斥去煩撝訶。
后土不得乾，浸欲乖時和。
山翁食病粟，一飽寧憂佗。
軍儲涸鄰國，柰此黔赤何。
誰爲四達聰，黜陟分兩科。
陳謨坐臯夔，禦侮用牧頗。
上當天公心，立致擊壤歌。
次韻道夫待制萬象亭
作者：李彌遜
朝代：宋

不見三秋若望霓，寒亭今得共攀躋。
眼中遠樹兩行直，腳底孤烟百尺低。
幻出璜臺輝舊觀，旋安銀榜快新題。
細聽屋角風雲聚，誰謂天髙不可梯。
次韻邦直通判少尹題普現堂見簡之作
作者：李彌遜
朝代：宋

飽知世路厭陳人，分得僧窗寄此身。
載月筍輿成獨往，緣雲藜杖與誰親。
足間優鉢藏千界，掌上庵摩等一塵。
賴得詩翁來着語，五松從此有知津。
次韻邵暘叔秋日懷歸
作者：李彌遜
朝代：宋

天將物色助詩鳴，秋入吟肩句倍清。
欲爲鱸蓴修故事，喜聞鴻雁寄先聲。
脱身鞅掌謀須早，過眼紛華夢已成。
他日柴桑許同社，爲君漉酒具南烹。
次韻郎中弟見寄·其一
作者：李彌遜
朝代：宋

筠溪岸上千竿竹，夢想猶疑玉笋斑。
只欠吾家小居士，杖藜風雨亦來還。
次韻郎中弟見寄·其一〇
作者：李彌遜
朝代：宋

季子論才到履駒，十年不調可憐渠。
自聞馬祖今非佛，不似潛夫但著書。
次韻郎中弟見寄·其七
作者：李彌遜
朝代：宋

窮秋璧月才圓後，猶憶桑弧初掛年。
千里一尊懽稚子，祝君從我傲壺天。
次韻郎中弟見寄·其三
作者：李彌遜
朝代：宋

凝雲飛雪暗鄉城，搖想鴒原老弟兄。
解道因風吹柳絮，詩成吟咏許誰聽。
次韻郎中弟見寄·其九
作者：李彌遜
朝代：宋

浮木隨流誰見招，春江無盡水雲搖。
只今瘴海投閑地，魑魅爲鄰盗正驕。
次韻郎中弟見寄·其二
作者：李彌遜
朝代：宋

病着先尋丘首地，林松已約野僧栽。
他年地下從諸老，何必人間詠八哀。
次韻郎中弟見寄·其五
作者：李彌遜
朝代：宋

驥子摛詞苦未工，粉袍勍敵氣如虹。
欲收一戰追諸父，政恐神錐未易同。
次韻郎中弟見寄·其八
作者：李彌遜
朝代：宋

西林葉幄已藏鴉，若比蝸牛信可誇。
更約此君成莫逆，北窗髙臥看紛華。
次韻郎中弟見寄·其六
作者：李彌遜
朝代：宋

青春不與老相期，歸雁聲中數别離。
折柳西城真旦暮，鏡中白髪已如斯。
次韻郎中弟見寄·其四
作者：李彌遜
朝代：宋

十年不踏横山路，日望白雲千里思。
宰木可圍人更老，長鑱猶記共栽時。
次韻錢申伯山堂之詠
作者：李彌遜
朝代：宋

淨坊秋色老蒼官，簷額飛雲細可攀。
客夢偶隨疏雨斷，僧游長带暮鐘還。
似聞遺錫藏銀地，親見髙人住骨山。
愁絕寒江歸去路，亂峰青處望雙鬟。
次韻陳君實先生·其一
作者：李彌遜
朝代：宋

閱世端如木偶人，不須離妄始逢真。
功深夜鼎三時火，候轉秋河萬里銀。
可笑侏儒空飽粟，猶憐痀僂解凝神。
他時應見鞭鸞鳯，老去浮藜不夜辰。
次韻陳君實先生·其二
作者：李彌遜
朝代：宋

騎馬長安漫踽凉，幾番桃李艷晨粧。
目官厭閱是非海，心地不聞知見香。
九轉未能超北陸，一廛終待老南塘。
會令堅白消同異，世事秋棋玉石忙。
次韻陳泰定見贈·其一
作者：李彌遜
朝代：宋

月魄哉生望已幾，豪華未厭老相隨。
放疏世故開黄卷，銷盡塵心對紫芝。
急雨知寒催葉落，斷雲乘晚截山低。
小槽早作酬春計，又是梅花結蘂時。
次韻陳泰定見贈·其二
作者：李彌遜
朝代：宋

偶語無人且復吞，晝晴饒睡憇榕根。
鳥鳴幽谷何妨靜，花發深林只自繁。
逸思共憐居有竹，清陰誰伴酒盈尊。
非關興盡回船急，剝啄那知客至門。
次韻陳穎仲晚步見山
作者：李彌遜
朝代：宋

青鞋布襪繞江湄，矯首山房送日西。
小榼留人燈下覓，短笻邀我醉中攜。
峰巒過雨新塗澤，草木逢春自品題。
投老歸來同逆旅，好於此地斸愚溪。
次韻陳蹈元種竹池上之什
作者：李彌遜
朝代：宋

冶容多嫵媚，勁節自髙尚。
絕知尤物美，寧似此君放。
疏蕖望修竹，凛凛丈人行。
雖然合九奏，未必遺一唱。
移根拂雲姿，作伴滿月相。
客來與周旋，一洗眼中瘴。
烝哉太丘徒，風味晋人上。
五言落凡目，失喜狂欲恙。
渭川植千畝，玉井開十丈。
幷吞羅心胸，出語還自狀。
我窮海濱臥，局促隱霧瘴。
遠公有佳招，子猷得真養。
風庭散鳬鶩，倘許共清曠。
茗盌煩屢移，早秫行可釀。
次韻陳蹈元見和之作
作者：李彌遜
朝代：宋

漫逐江魚弔楚臣，風騷今見出吾閩。
遺音思遠冰霜淡，味語功深膾炙珍。
一壑我曹方税駕，九霄公等政推輪。
屏除堆案癡兒事，肯着青鞋伴散人。
次韻陸虞仲學士塗中詠雪·其一
作者：李彌遜
朝代：宋

可笑無氈老鄭虔，甘寒忍喜詠豐年。
飛花穿樹春疑早，秀麥分岐瑞有先。
白玉樓成迷萬井，青雲路繞認雙川。
輕縑窘幅終難狀，卻借騷人好句傳。
次韻陸虞仲學士塗中詠雪·其二
作者：李彌遜
朝代：宋

歲行去似客程兼，詩債新隨雪陣添。
唱絕郢人誇潔白，舞低趙女鬬輕纖。
寒威瑩骨勝三沐，爽氣薰心解六黏。
險語賡酬難自勉，旋乾吟筆盡更籖。
次韻隱者陳無隅·其一
作者：李彌遜
朝代：宋

柴門寂寂閉山光，客至供糜有二方。
誰荐唐衢歸魏闕，肯令王適老閿鄉。
藕塘待晚對幽壑，竹院消閑近寶坊。
用捨由時姑袖手，豈無真樂在濠梁。
次韻隱者陳無隅·其二
作者：李彌遜
朝代：宋

歷井捫參踏蘚苔，山腰海角偶徘徊。
身從飄泊似浮水，眼見紛華等濕灰。
共煮松風占乳信，試尋香雪探芳媒。
笑談疑在蓬瀛上，下視雲中兩兩苔。
正月十五日與兄弟清坐燈下不飲取黄精荔子甘實食之童稚繞膝嬉笑喧雜亦足慰岑寂戲作三絕句紀之·其一
作者：李彌遜
朝代：宋

滿床緗帙照青燈，碧眼相看老弟兄。
不見柳枝羅酒脯，旋燒榾柮煮黄精。
正月十五日與兄弟清坐燈下不飲取黄精荔子甘實食之童稚繞膝嬉笑喧雜亦足慰岑寂戲作三絕句紀之·其三
作者：李彌遜
朝代：宋

龍樓曾侍赭黄衣，內豎傳柑拜舞時。
空嗅清香愁永夜，夢魂何處覓丹墀。
正月十五日與兄弟清坐燈下不飲取黄精荔子甘實食之童稚繞膝嬉笑喧雜亦足慰岑寂戲作三絕句紀之·其二
作者：李彌遜
朝代：宋

江城無地可開顔，學剪星裘閉戶看。
手劈方紅調兒女，漫將一笑當追歡。
歲後三日與羅叔共二郡似表弟席上分梅花年後多韻得多字刻燭成
作者：李彌遜
朝代：宋

春風一夜如鳴鼉，殘香暗粉驚辭柯。
新春三日駒隙過，花前百罸寧辭多。
男兒莫遣兩鬢皤，舉觴不飲理則那。
酒酣不用吳姬歌，短鬚尚足供吟哦。
坐中鮑謝偕陰何，語如韶濩參鳴珂。
鏗鏘入耳痊沉疴，豈獨使我衰顔酡。
我今官閑得婆娑，遲明更上梅花坡。
歸自筠莊得似表弟晚步髙字韻繼和
作者：李彌遜
朝代：宋

一行作吏苦吹毛，小隱非關索價髙。
懶傍月邉持玉斧，靜看花上試霜刀。
近人魚鳥曾相識，入眼溪山昔未遭。
誰與着鞭春色裏，雁行風急正求曹。
比見帥憲禱雨甚虔枕上聞簷聲爲之不寐因成
作者：李彌遜
朝代：宋

兩公精意與神交，平地能令水滿篙。
雲氣遠收晴嶂合，雨聲偏傍夜床髙。
轆轤未暇分甘井，舴艋應知避怒濤。
願受一廛須及早，秋成猶得飽兒曹。
水調歌頭
作者：李彌遜
朝代：宋

不上長安道，霜鬢幾驚秋。故人何在，時序欺我去如流。賞對洛濱仙伯，共說薌林佳致，魂夢與追遊。更唱中秋句，得月上東樓。雲巖底，秋香下，楚江頭。十年笑傲，真是騎鶴上揚州。卻憶金門聯轡，曉殿催班同到，高拱翠雲裘。明月今千里，何計緩離憂。
水調歌頭
作者：李彌遜
朝代：宋

不見隱君子，一月比三秋。驚濤如許，夢魂無路絕橫流。安得如雲長翮，命駕不須千里，上下逐君遊。此計杳難就，注目倚江樓。西風裡，多少恨，寄歌頭。飛奴接翼，為我三度下南州。正是天寒日暮，獨釣一江殘雪，風獵碧莎裘。和子浩然句，一酌散千憂。
水調歌頭
作者：李彌遜
朝代：宋

安石寓絲竹，方朔雜詼諧。昂霄氣概，古來無地可容才。不見騎鯨仙伯，唾手功名事了，猿鶴與同儕。有意謝軒冕，無計避嫌猜。靜中樂，山照座，月浮杯。忘形湛輩，一笑丘壑寫高懷。只恐天催玉斧，為破煙塵昏翳，人自日邊來。東閣動詩興，莫待北枝開。
水調歌頭
作者：李彌遜
朝代：宋

松柏漸成趣，紅紫勿齊開。花神靳惜芳事，日日待公來。遙想金葵側處，素月華燈相照，妝影滿歌臺。餘韻寫宮徵，飛落遠山隈。逃禪客，尊中盡，厭長齋。且愁風絮，斷送春色攬離懷。命駕何妨千里，只恐行雲礙轍，直磴插崔嵬。手拍陽春唱，隔岸借殘杯。
水調歌頭
作者：李彌遜
朝代：宋

清夜月當午，軒戶踏層冰。樓高百尺，縹緲天闕敞雲扃。萬里風搖玉樹，吹我衣裾零亂，寒入骨毛輕。徑欲乘之去，高興送青冥。神仙說，功名事，兩難成。葦汀筠岫深處，端可寄餘齡。身外營營姑置，對景掀髯一笑，引手接飛螢。且盡杯中物，日出事還生。
水調歌頭
作者：李彌遜
朝代：宋

白髮閩江上，幾度過中秋。陰晴相半，曾見玉塔臥寒流。不似今年三五，皎皎冰輪初上，天闕恍神遊。下視人間世，萬戶水明樓。賢公子，追樂事，佔鰲頭。酒酣喝月，腰鼓百面打涼州。沈醉盡扶紅袖，不管風搖仙掌，零露溼輕裘。但恐尊中盡，身外復何憂。
江神子·江城子
作者：李彌遜
朝代：宋

夢中北去又南來。飽風埃。鬢華衰。浮木飛蓬，蹤跡為誰催。自笑自悲還自誤，一杯酒，鼻如雷。曉輿行處覺春回。屑瓊瑰。糝□苔。病眼衝寒，欲閉又還開。近水人家籬落畔，遙認得，一枝梅。
池上對月
作者：李彌遜
朝代：宋

捲蘆吹散一空雲，天面明金掛側盆。
竹柏疏陰浮藻荇，山河清影落乾坤。
習家池上酒初漉，越女溪邉花正繁。
我醉欲眠歸未得，紛紛身外不須論。
池亭待月·其一
作者：李彌遜
朝代：宋

輕雷不成雨，風砌旋搘床。
山亂雲行曲，樓髙月路長。
柴門非故國，戎馬尚他鄉。
笳鼓悲清暝，關河思不忘。
池亭待月·其二
作者：李彌遜
朝代：宋

不寐池塘夜，蕭蕭夏木重。
亭虚風趁客，水净月隨儂。
蛙喜鳴如吹，蟬饑語似蛩。
一區真自足，何地肯相容。
池亭獨坐
作者：李彌遜
朝代：宋

物華苒苒競芳新，六月紅渠自作春。
走馬看花傳好句，長梯摘實賴幽人。
雨餘門巷無留客，月上池臺絕過塵。
爲約龜魚共清賞，酒香花氣兩相親。
法王東庵
作者：李彌遜
朝代：宋

吾宗丘壑資，耿耿抱幽獨。
結構祗洹家，縈回轉巖腹。
前川布黄金，合嶂來蒼玉。
步出覺華天，乘凌眩生目。
雲間起層林，林際懸高屋。
斷砌滴疏泉，微蹤隱深麓。
堂空貝葉昏，苔封半階綠。
朱幡久不來，哀猿響秋谷。
洞仙歌
作者：李彌遜
朝代：宋

斷橋斜路，又是春來也。仙掌挼雲半開謝。盡凝酥砌粉，不似真香，分明對、冰雪肌膚姑射。天涯傷老大，萬斛新愁，一笑端須問花借。縱廣平冷淡，鐵石心腸，未拚得、花裡風前月下。為傳語、遊蜂緩經營，且留與山翁，醉吟清夜。
洞仙歌
作者：李彌遜
朝代：宋

殘煙薄霧，杖東風排遣。收拾輕寒做輕暖。問牆偶屋角，多少青紅，春不語，行處隨人近遠。穿簾花影亂，金鴨香溫，幽夢醒時午禽囀。任拋書推枕，嚼蕊攀條，暗消了、清愁一半。且莫放、浮雲蔽晴暉，怕惹起羈人，望中凝戀。
浣溪沙
作者：李彌遜
朝代：宋

向日南枝不奈晴。無風絳雪自飄零。畫樓更作斷腸聲。小側金荷迎落蕊，高燒銀燭照殘英。生愁斜月酒初醒。
浣溪沙
作者：李彌遜
朝代：宋

小小茅茨隱翠微。橋平雙手弄漣漪。好風還動去年枝。得雨疏梅肥欲展，人家次第有芳菲。惜花恰莫探春遲。
浣溪沙
作者：李彌遜
朝代：宋

簫鼓哀吟樂楚臣。牙檣錦纜簇江漘。調高彩筆逞尖新。海角逢時傷老大，莫辭卮酒話情親。與君同是異鄉人。
浪淘沙
作者：李彌遜
朝代：宋

把酒挽芳時。醉袖淋漓。多情楚客為秋悲。未抵香飄紅褪也，獨繞空枝。天女寶刀遲。露染風披。翠雲疊疊擁銖衣。知道筠溪春寂寞，來慰相思。
浪淘沙
作者：李彌遜
朝代：宋

樂事信難逢。莫放匆匆。飛紅撩亂減春容。臨水不禁頻送客，風袖龍鍾。小閣畫堂東。綺繡相重。尊前誰唱夏雲峰。醒後欲尋溪上路，煙水無窮。
淮陰遇風雨
作者：李彌遜
朝代：宋

吾廬豈不好，白日苦易夕。
如何芳歲闌，尚此千里役。
乾坤一虚舟，浩蕩楚天碧。
江山已在眼，道路修且隔。
風雨怕不休，波浪蹴天擲。
船頭困九牛，屢挽不進尺。
人生造化間，有似風中翮。
偶去還復來，胡爲事形迹。
杜陵誅雲師，韓子詛風伯。
我已兩忘言，引觴聊自適。
渡横溪
作者：李彌遜
朝代：宋

百尺滄浪兩岸沙，肩輿徒涉步欹斜。
溪聲猶带夜來雨，山色漸分雲外霞。
岸半斷林開鳥道，水邉疏竹近人家。
塵埃何處尋真境，試逐寒流認落花。
渡江·其一
作者：李彌遜
朝代：宋

沿江山斷水如天，横絕奔流一葉船。
身世自知同幻夢，不應對此重茫然。
渡江·其二
作者：李彌遜
朝代：宋

山形虎脊髙低去，帆影魚鱗遠近來。
已到江南望江北，更留青眼爲誰開。
游梅坡席上雜酬·其一
作者：李彌遜
朝代：宋

知章不怕酒如泉，莫遣花催蠟蠋烟。
明日宿雲生曉霧，一番風雨暗梅川。
游梅坡席上雜酬·其七
作者：李彌遜
朝代：宋

夜飲寧辭醉，春醒莫厭投。
有人重載酒，後會不須謀。
游梅坡席上雜酬·其三
作者：李彌遜
朝代：宋

酒面風生纈，紗巾日共斜。
醉鄉知路隱，不復問吾家。
游梅坡席上雜酬·其二
作者：李彌遜
朝代：宋

風約疏梅蘸石泉，山涵弱柳借廚烟。
竹籬茅屋傾樽酒，坐看銀鈎上晚川。
游梅坡席上雜酬·其五
作者：李彌遜
朝代：宋

白玉千株暗，青雲一徑斜。
從來少車馬，恐是阿環家。
游梅坡席上雜酬·其八
作者：李彌遜
朝代：宋

得路山方盡，如歸館暫投。
春風供笑傲，一醉豈人謀。
游梅坡席上雜酬·其六
作者：李彌遜
朝代：宋

花擁山頭白，雲翻日腳斜。
銀蟾已照路，游客莫思家。
游梅坡席上雜酬·其四
作者：李彌遜
朝代：宋

醉帽迎風落，春衣日徑斜。
花梢密藏路，隱約見山家。
游龍潭
作者：李彌遜
朝代：宋

百念輕冰已着湯，解纓何必濯滄浪。
欲收一滴寒潭水，散作人間無盡凉。
滴滴金
作者：李彌遜
朝代：宋

廣平未拚心如鐵。恨梅花、隔年別。化工翦水斗春風，似南枝和月。長鯨一飲寧論石。想高歌、醉瑤席。幾時歸去共尊罍，看寒花連陌。
滿庭芳
作者：李彌遜
朝代：宋

荷背翻黃，蕉心滴翠，雨洗庭院無塵。斷雲缺處，矯首望冰輪。迤邐天垂四幕，星杓淡、河漢橫銀。笙歌散，風簾自上，寒水滿樓明。劉郎方得計，釵搖繡戶，枕並華裀。笑狂客無眠，坐聽鍾鯨。明月中秋一夢，臨鴛甃、三繞殷勤。清光裡，持杯對影，風月兩兼併。
漁家傲
作者：李彌遜
朝代：宋

海角秋高風力驟。樓臺四面山容瘦。季子貂裘寒欲透。懸弧晝。高歌棣萼聊卮酒。且共追歡寬白首。清閒贏得身長久。世上功名翻覆手。為君壽。腰間要看懸金斗。
獨宿昭亭山寺
作者：李彌遜
朝代：宋

山寒六月飛霜雪，樓殿夜深鐘鼓歇。
琅玗無風萬戟閑，屋角明河挂天闕。
龍牙七尺玉壺冰，炯炯神清夢不成。
可憐幽絕無人共，臥看雲頭壁月生。
玉山道中有感·其一
作者：李彌遜
朝代：宋

溪繞長山屋繞溪，隔林樓閣暮鐘遲。
青燈一枕家山夢，鏡裏平明滿面絲。
玉山道中有感·其二
作者：李彌遜
朝代：宋

寂寞新阡草未長，一身千里路茫茫。
秋風解染愁人淚，楓葉能紅菊亦黄。
王巖起樂齋
作者：李彌遜
朝代：宋

漫浪行地一舟虚，神手逢場樂有餘。
客裏縱令懷舊國，公家何必愛吾廬。
飽知世事同分鹿，肯爲時名更羡魚。
吏退晴窗春睡足，牙籖狼籍滿床書。
琴溪
作者：李彌遜
朝代：宋

竹色千鐘靜，溪光一鑑開。
巖隈宿風雨，人迹老莓苔。
控鯉定何在，騎鯨今不來。
空餘泉上月，與我共徘徊。
瓜步阻風作·其一
作者：李彌遜
朝代：宋

西風趣秋去，何日放船迴。
不見澄江練，唯聞捲地雷。
宦遊雙鬢改，飄泊寸心灰。
落日乾坤裏，微吟酒一杯。
瓜步阻風作·其二
作者：李彌遜
朝代：宋

牢落窮途暮，扁舟水四涯。
十年長作客，萬里得還家。
雲散山排仗，潮生浪趁衙。
殷勤謝風馬，爲挂一帆斜。
用碩夫韻述懷·其一
作者：李彌遜
朝代：宋

少年正墮塵網中，晚歲臭味商山翁。
避喧苦厭俗眼白，得酒徑借衰顔紅。
半生事業一經足，是處生涯四壁空。
故人白髪音書斷，傾蓋交情獨見公。
用碩夫韻述懷·其二
作者：李彌遜
朝代：宋

黄塵工染寒士裾，造物不與相乘除。
君愁盡寫杜陵句，我老欲作嵇康書。
何門真是萬人敵，近事不聞三頋廬。
端知駑馬戀棧豆，水激自有溟南魚。
用陸元覲韻
作者：李彌遜
朝代：宋

自笑愚翁老一溪，鬢絲庭草共萋萋。
愁邉日永人思睡，花上春濃鶯亂啼。
十事未陳身已遠，三鍾無補首空低。
年來灰冷人間念，惟有葵心日日西。
申伯坐上屡成佳語句獨未見和德久貽信中之作次韻
作者：李彌遜
朝代：宋

得句情懷勝好官，敢窮筆力謾追攀。
清新氣味經三沐，煅煉工夫到九還。
自是吟邉有丘壑，不因行處在江山。
憑君倚馬移東道，爲促金釵理鬂鬟。
留别傅才儒
作者：李彌遜
朝代：宋

壯歲追隨鬢已蒼，誰將勳業問行藏。
憐公惜莫雞群鶴，頋我凌兢虎質羊。
敗柳亦工喧暮雨，寒花直欲膩秋霜。
更謀濁酒窮清夜，明日山深木葉黄。
留贈無諍堂湧泉利老
作者：李彌遜
朝代：宋

戶外雙峰碧礙天，定回香灺已收烟。
苦將峭語撩癡客，借枕重參一味禪。
留題新安幕府聚秀軒
作者：李彌遜
朝代：宋

星聚群賢上幕賓，層軒髙敞枕溪漘。
一時盧駱王楊輩，望重東西南北人。
句裏江山端有助，學餘民社政須親。
青冥接跡他年事，晋地卿材半楚臣。
留題曾丞道堂
作者：李彌遜
朝代：宋

陰陰翠竹鎖虛堂，竹外青山半出墻。
七尺龍牙消白晝，便應題作小秋霜。
留題葉成父尚書山庵普光明堂
作者：李彌遜
朝代：宋

三生調御潮音會，樓閣隨方涌化城。
鳥樹有聲皆念法，雲山多態摠忘情。
禪翁自得逃禪樂，俗客猶沾避俗名。
但了心源秋月净，刹塵何地不光明。
留題鑑遠樓·其一
作者：李彌遜
朝代：宋

表裏江山面面來，秋風此日偶徘徊。
塵埃閲盡心如鑑，一到江樓眼爲開。
留題鑑遠樓·其三
作者：李彌遜
朝代：宋

霜天曉日鑑中新，眼力由來未見真。
萬古茫茫一塵跡，碧山無際水無垠。
留題鑑遠樓·其二
作者：李彌遜
朝代：宋

憑虛瞰碧與雲浮，只有閑身盡日留。
更擬夢回還獨上，來看殘夜水明樓。
病中初見梅花馳送季申樞密併以二絕·其一
作者：李彌遜
朝代：宋

老幹疏枝不耐冬，喜聞芳信擾青紅。
應緣技癢争春力，不待鉛華破曉風。
病中初見梅花馳送季申樞密併以二絕·其二
作者：李彌遜
朝代：宋

病眼逢花不忍窺，飛奴走送已嫌遲。
定知着意憐纖瘦，不放春心落别枝。
病後戲呈謨老禪師
作者：李彌遜
朝代：宋

霜髭病起若相侵，銷盡平生未了心。
一事關身俱是夢，萬緣彈指已非今。
月林清影元無定，山路幽香不可尋。
喚取湯休共清夜，靜聽簾雨寫鳴琴。
病臥一春無復少況蹈元頋爲尋山之行以詩簡之
作者：李彌遜
朝代：宋

病與老期推復來，十分春事苦相催。
干戈四海少閑地，寒暑一生能幾回。
止酒尊罍成說食，空華風景亂真梅。
晴明强理尋山屐，笑口逢君倘暫開。
登樓
作者：李彌遜
朝代：宋

繙經興盡捲書帷，獨上江樓送落暉。
人跡已隨雲影斷，傍簷嘉月冷侵衣。
發光林寺
作者：李彌遜
朝代：宋

朝發光林寺，崎嶇渡復攀。
摳衣緣翠濕，側足下蒼顔。
急雨欲平澗，斷雲時見山。
祗應超勝地，行路未嘗難。
發桐廬
作者：李彌遜
朝代：宋

江盡溪流合，行舟落照催。
櫂歌來月浦，帆影上風桅。
路轉山容改，潮平水色回。
兵戈滿天下，飄泊壯心摧。
白馬寺
作者：李彌遜
朝代：宋

飛鳴屋上烏，入我夢中聽。
遲明月未昃，平曉風更靜。
游雲四山幕，止水萬象鏡。
身如走空虛，南北了不定。
盧橘
作者：李彌遜
朝代：宋

皮似稗柿鬆而剝，核如龍眼味甘鮮。
滿盤的皪如金彈，叢之分嘗憶去年。
知郡鄭公挽詩
作者：李彌遜
朝代：宋

拾芥聲名早歲馳，白頭有藴未全施。
向來茂草無留訟，是處甘棠有去思。
才術舊聞優少贛，交游賸欲賴當時。
誰知沱水歌來暮，翻作西城薤露詩。
知郡韓公挽詩·其一
作者：李彌遜
朝代：宋

夫君抱清節，獨秀不求知。
晉鄙多薰德，閿鄉早出奇。
功名天靳惜，正直自扶持。
賴有仁風在，朱轓兩郡遺。
知郡韓公挽詩·其二
作者：李彌遜
朝代：宋

雁塔聯名舊，鹽車得路先。
凌雲曾誦賦，縱壑願推賢。
繼剖龍溪竹，同歸象骨田。
傷心老盤谷，誰與序山川。
石盎寺竹軒
作者：李彌遜
朝代：宋

蛇行曲折度平岡，亂竹疏松蔭佛場。
乞得曲肱方席地，秋風送我上羲皇。
石菖蒲
作者：李彌遜
朝代：宋

石根九節細相縈，葉比龜毛照眼青。
邱壑生涯雖傲世，引年終是笑豨苓。
石門寺前溪上有亭余榜以通幽陳丞有詩次韻·其一
作者：李彌遜
朝代：宋

欲將老眼飽烟雲，深處更有藤蘿捫。
故人聲迹應自絕，不寄一行山巨源。
石門寺前溪上有亭余榜以通幽陳丞有詩次韻·其三
作者：李彌遜
朝代：宋

茶甌放手送歸客，屋上鳴禽猶喚人。
山僧别我月中去，不過虎溪君莫嗔。
石門寺前溪上有亭余榜以通幽陳丞有詩次韻·其二
作者：李彌遜
朝代：宋

榜亭居士泰饒舌，不放老禪藏好山。
君來重說七言偈，幽事與我長相關。
石門竹生巖下拳曲無取衆方笑之蹈元乃獨諷詠嘉嘆託物興懷有古人之風輙用韻以廣其志
作者：李彌遜
朝代：宋

農丞免官歸，門第冷於鐵。
屬國埋邊塵，旁觀爲心折。
一朝百僚上，衆目仰光潔。
賢愚雜平居，髙士見錯節。
君看巖下竹，九曲困巖穴。
風雷頭角露，歘蔽夏日烈。
男児未盖棺，不用傷歇滅。
感物思故人，長吟賴詩傑。
碧霄泉
作者：李彌遜
朝代：宋

山根出清泉，云自九天落。
風潮带江腥，天黑魚龍泊。
何當寸雲敷，一灑徧寥廓。
滄浪勿復歌，吾纓久已濯。
碩人趙氏挽詩·其一
作者：李彌遜
朝代：宋

毓秀名臣裔，來賓上相家。
浮漚輕富貴，朽木視鈆華。
曉日俄晞露，春風自笑花。
仙蹤今不返，望斷五雲車。
碩人趙氏挽詩·其二
作者：李彌遜
朝代：宋

命服從夫貴，遺經易子成。
蘋蘩無失職，琴瑟自和鳴。
已嘆歸同穴，猶悲夢兩楹。
旁觀灑清淚，雙旐出寒城。
秋夜枕上偶成
作者：李彌遜
朝代：宋

七月西風捲殘暑，砌外蕉梢响寒雨。
青蠅斂翼蜩收聲，樓上逢逢夜將午。
徽絃信手酒自傾，一杯一杯宫羽成。
醉頭着枕百事置，夢殘睡足天未明。
秋居雜詠·其一
作者：李彌遜
朝代：宋

久懷簡書畏，幸解紳笏束。
忘年効兒女，適意揮僮僕。
植杖理新蕉，埋盆養寒菊。
前除馴鵲烏，近檻遊麋鹿。
遐觀時倚楹，瞑坐或忘燭。
門闌迹如掃，我亦甘幽獨。
秋居雜詠·其一〇
作者：李彌遜
朝代：宋

凝雲吐秋曦，翳目眩晴晝。
扶行憩高堂，恍若歷辰宿。
清涵城角池，碧聳林端岫。
微茫縱遐瞻，佳處時一覯。
冷風生襟裾，俯仰小宇宙。
何必如雲翮，超然追禦寇。
秋居雜詠·其七
作者：李彌遜
朝代：宋

駕言出城闕，行行陟崇山。
舒懷到昭曠，未覺天地寬。
鴥彼離群雁，嘹嘹浮雲端。
嗟我遠兄弟，千里同歲寒。
舉頭不見日，况復遠長安。
歸飛胡不早，聽此彫朱顔。
秋居雜詠·其三
作者：李彌遜
朝代：宋

青春背我去，白日不吾謀。
霜飈驚草木，寒威戒衣裘。
寓形復幾時，四序忽一周。
世路伏劍戟，中懷孕螟蟊。
營營事長久，頽齡如置郵。
丘園倘未卜，悟悅心自休。
秋居雜詠·其九
作者：李彌遜
朝代：宋

公園十畝餘，日陟亦成趣。
浮陰未全收，晴沙已勝步。
杖藜相與行，童稚雜冠履。
枯魚泳微瀾，悴菊飲晞露。
欣物各有時，撫懷偶軒慮。
安得三徑餘，誅茅種瓜芋。
秋居雜詠·其二
作者：李彌遜
朝代：宋

薿薿庭前林，離離夾中道。
靈柯結繁陰，顔色四時好。
豈無霜雪侵，不改凌雲操。
緬懷壯士心，雅契幽人抱。
如何方寸搖，懸若風中纛。
吾廬偶與鄰，聊擬七松號。
秋居雜詠·其五
作者：李彌遜
朝代：宋

出門泥活活，不聞車馬喧。
一身謝羈絆，百事從弃捐。
坐曠非息慮，逃空遂忘言。
青燈有餘燼，妙香無續烟。
涓涓簷間霤，獵獵窗上鳶。
夫物具成禮，胡爲尚求筌。
秋居雜詠·其八
作者：李彌遜
朝代：宋

茅茨八九椽，中有插架軸。
琅函與貝葉，落落皆在目。
閑依浄几繙，緩繞疏篁讀。
困即抱之眠，擁鼾寧厭熟。
不知老將至，一時肯載腹。
此樂殊未央，吾生亦云足。
秋居雜詠·其六
作者：李彌遜
朝代：宋

顒顒集癯仙，娟娟羅靜女。
孤標與秀色，翛然出環堵。
我來三二月，離立僅成伍。
及秋新梢敷，接葉庇風雨。
一日不可無，幸兹共寒暑。
高枝有垂賞，鳴鳯在何許。
秋居雜詠·其四
作者：李彌遜
朝代：宋

窮秋雜花遠，眷此霜下傑。
明金委珞瓔，寶璐綴環玦。
依依風遞蘭，皓皓日穿雪。
若無夭冶姿，不受衆目悅。
共杯泛其英，攬之腸爲結。
誰能踵高門，持以浣中熱。
秋日同劉方明遊石師巖
作者：李彌遜
朝代：宋

翠合峰巒萬葉稠，雲擎佛屋出巖幽。
秋光不到庭陰樹，曉日先明竹外樓。
戶牖髙低分世界，川原遠近失汀洲。
陽休示我真消息，更在靈山最上頭。
秋晚十詠·倚杖
作者：李彌遜
朝代：宋

倚杖看修竹，晚林疏雨秋。
砧聲村遠近，風力鳥沉浮。
愁鬢老前白，閑心物外休。
出門無伴侣，小立看汀鷗。
秋晚十詠·散策
作者：李彌遜
朝代：宋

散策北崗路，牛羊歸徑深。
水窮人小立，山靜客微吟。
點點稻花雨，團團榕葉陰。
田翁罷爭席，明日共幽尋。
秋晚十詠·瞑坐
作者：李彌遜
朝代：宋

隱几北窗靜，柏煙生鼎遲。
雨焦寒入座，風竹暗侵籬。
貝葉談無相，桃花現不疑。
叩床呼稚子，憐到暮鐘時。
秋晚即事·其一
作者：李彌遜
朝代：宋

一水縈回兩岸鷗，翩翩無數近行舟。
十年不見渾如舊，有意隨人天際浮。
秋晚即事·其三
作者：李彌遜
朝代：宋

霜樹今無一葉留，日邉雲暗使人愁。
獨憐揚子灣頭岸，猶有黄花戀晚秋。
秋晚即事·其二
作者：李彌遜
朝代：宋

華髪鬅鬙一榻書，舟移斜日似籧篨。
似聞載酒江邉寺，更倒青錢留白魚。
秋月迴文
作者：李彌遜
朝代：宋

霜盤玉隱倒團金，迥水秋天碧夜侵。
光掩半扉寒夜永，影分疏竹翠軒深。
長空遠岫歸雲捲，古木髙風浥露沉。
凉袂客愁應夢楚，長城曉角夜悲吟。
秋霜閣
作者：李彌遜
朝代：宋

十月水西寺，興窮還爲留。
淨坊深閉雨，虚閣暗藏秋。
妄盡霜中葉，身閑水上鷗。
知幾傷太白，五月念貂裘。
筠磯待月
作者：李彌遜
朝代：宋

偶坐松根送落暉，竹風零露濕人衣。
亂螢點水只自照，宿鳥赴林猶並飛。
玉塔微瀾秋月吐，澄江净練夜潮歸。
好山不負平生約，故傍吾廬翠作圍。
筠荘落成分韻得意字
作者：李彌遜
朝代：宋

離離頷下髭，短白不可薙。
焉能老行路，結屋聊自芘。
溪横衆山繞，左右松竹翳。
山華如幽人，獨秀不取媚。
客來飲以漓，累觴亦復醉。
欲眠子姑去，自占十畝翠。
不爲溝壑憂，不作子孫計。
旁觀大笑之，不解箇中意。
筠莊亭軒皆以筠名學士兄有詩次韻
作者：李彌遜
朝代：宋

種竹營巢老自如，渭川端不羡商扵。
松行外護遮凡木，蓮葉平鋪覆斷渠。
我輩方宜置丘壑，此君可共樂琴書。
軒亭處處成清閟，足了一生寧願餘。
筠莊李花正開雨不得往似表弟有詩次韻
作者：李彌遜
朝代：宋

經旬長雨暗春山，小白枝頭正可攀。
賸欲叩舷浮綠淨，未容着屐上蒼頑。
題詩過我工排悶，載酒留人肯破慳。
要及花時酬老大，筍輿從此不須閑。
節使少師王公挽詩·其一
作者：李彌遜
朝代：宋

家聲許史舊，弱冠近天墀。
權出諸公右，官嫌二品卑。
多知緣好古，得句舊能詩。
自怪文開後，風流有此兒。
節使少師王公挽詩·其二
作者：李彌遜
朝代：宋

晚歲閩江上，來從竹下賢。
肯爲文字飲，時訪祖師禪。
念舊藏遺墨，忘形出近編。
忍傾一巵酒，揮涙對新阡。
粹之載酒南山僕與子婿輩乘小舟烟雨中絕江而來飯罷復過東閣道舊論文頺然經醉歸時夜潮已平雖雲陰未觧而月白可鑒煙林水嶼盡在目中良久急雨繼作通夕不止欹臥紙帳中了不成寐因作
作者：李彌遜
朝代：宋

海神遊戲千林昏，近山楓櫟丹黄分。
船頭着處翠陰重，屐齒一過留苔痕。
鄰翁酌我苦短晝，下夜爲尊起爲壽。
公榮可飲次公狂，不假朱絲轉長袖。
燈前白髪懷抱開，與子臭味今陳雷。
隙居勿起故時念，一笑沙際邀春回。
密雲不障霜月明，枯樹欲沒江潮平。
歸來臥聽墻壁語，萬壑松風瀉簷聲。
紹興已未發臨安偶成
作者：李彌遜
朝代：宋

君休更問小行年，浮水虚舟已信緣。
拂袖家山須及早，着鞭春色已輸先。
吾廬竹暗閩山月，别墅花迷浙步船。
欲學少陵閑事業，晴窗點檢白雲編。
綠竹閣
作者：李彌遜
朝代：宋

草木盡改色，孤標綠正繁。
曳雲扶勁節，欹石護盤根。
靜者宜投迹，髙人時避喧。
歲寒松柏共，何必在梁園。
群玉五詠·梅塢
作者：李彌遜
朝代：宋

嘉木開繁陰，疊障圍空翠。
蟠根得疏梅，凛凛有髙致。
餘芳敢追扳，薰蕕不同器。
相期忘機友，共結棲真計。
清姿固可人，所樂在臭味。
群玉五詠·樵谷
作者：李彌遜
朝代：宋

蝸牛負空軀，能避外物觸。
微生寄寰宇，天地容粒粟。
巖棲小天下，俯仰心自足。
採薪百不憂，髙視賢版築。
豈無潭潭居，違已詎所欲。
群玉五詠·浮金峰
作者：李彌遜
朝代：宋

浮金鎖佳氣，不掛凡子目。
髙人有餘清，别墅廣新築。
有懷鴻雁行，風月伴幽獨。
還爲稻粱謀，去傍蒹葭宿。
歸飛會有時，分我一窗綠。
群玉五詠·百花洲
作者：李彌遜
朝代：宋

芳洲面林薄，山響疏泉落。
小綠綴肥梅，疏青隕驚籜。
周遭不盈丈，思與江湖廓。
幽人百慮空，獨立聽鳴壑。
物我偶俱忘，何必知魚樂。
群玉五詠·赤松庵
作者：李彌遜
朝代：宋

留侯帷幄勳，平勃未足數。
晚從赤松君，雅志在輕舉。
公今卜真遊，百藴未一吐。
古來賢達人，不必同出處。
那知無心雲，解作及時雨。
翁尉以詩送蓮幷酒
作者：李彌遜
朝代：宋

不復西河歎踽凉，真成仙吏隱襄陽。
一生可了酒供座，千頃平鋪花遶塘。
皓腕折香遮老眼，長鬚洗杓荐新嘗。
肯分臭味同衰朽，好語猶驚得夜光。
翊善余公挽詩·其一
作者：李彌遜
朝代：宋

弱冠聲名翰墨場，一官小試活人方。
二王賓客推清介，半刺規模與善良。
可但仁風薰晉鄙，猶憐奇節老閿鄉。
康寧壽考猶餘事，蘭玉階亭久更芳。
翊善余公挽詩·其二
作者：李彌遜
朝代：宋

白髪歸來一笑同，舊遊長憶魯山東。
松楸地接螺江上，兄弟名聯雁塔中。
問舍蝸牛聊老□，□書蠆尾不憂窮。
清芬千古無遺恨，空使餘哀入暮風。
聞子規
作者：李彌遜
朝代：宋

客裏春秋過半生，子規枝上最關情。
南來故國一萬里，卻笑子規猶亂鳴。
胡文恭倅宛陵距今將百年其後來官是邦者三人至士曹公下車始訪遺跡得石刻扵城北會勝寺即龕至官舍新棟宇於其上命曰紹堂屬余爲詩因以貽之
作者：李彌遜
朝代：宋

前賢不復夢逢迎，晚歲於公識典刑。
肯子規橅誇錦繡，傳家翰墨炳丹青。
碑存峴首長懷惠，學富韋門總带經。
會見卿材從楚往，芝蘭不獨秀階庭。
臨江仙
作者：李彌遜
朝代：宋

一片花飛春已減，那堪萬點愁人。可能春便負閒身。細思愁不飲，卻是自辜春。且共一尊追落蕊，猶勝陌上成塵。杯行到手莫辭頻。杏花須記取，曾與此翁鄰。
臨江仙
作者：李彌遜
朝代：宋

多病淵明剛止酒，不禁秋蕊浮香。飲船歌板已兼忘。吳霜羞鬢改，無語對紅妝。小拈青枝撩鼻觀，絕勝嬌額塗黃。獨醒滋味怕新涼。歸來燭影亂，敧枕聽更長。
臨江仙
作者：李彌遜
朝代：宋

枝上子規催去旆，柳條偏系離情。片雲留雨鎖愁城。不堪明月夜，寂寞照南榮。莫作東山今日計，風雷已促鵬程。功成來伴赤松行。卻尋鴻雁侶，尊酒會如星。
臨江仙
作者：李彌遜
朝代：宋

燕去鶯來昏又曉，勞生莫負心期。菊花何必待開時。十分浮玉蟻，一拍貫珠詞。少借筆端煙雨力，不須露染風披。芳心微露定因誰。風流今太傅，蕭灑古東籬。
臨江仙
作者：李彌遜
朝代：宋

試問花枝餘幾許，捲簾細雨隨人。風光猶戀苦吟身。海棠渾怯冷，為我強留春。細聽惜花歌白雪，不知盞面生塵。吹開吹謝漫驚頻。少陵真有味，愛酒覓南鄰。
自大寧泛舟還涇川
作者：李彌遜
朝代：宋

岸梢濃染一溪青，山影歸舟落葉輕。
欲學漁郎颺綸手，雨簔月笛了平生。
自毘陵與兄弟避地南來約爲連江之歸中塗各以事留遂成獨往念茲離亂易於隔絕作詩以寄之
作者：李彌遜
朝代：宋

胡塵暗中原，大駕巡江都。
春風遂南渡，百辟咸奔趨。
衣冠困陵暴，川陸紛舟輿。
微生本萍寄，寧復安吾廬。
褰裳犯深險，顛仆妻與孥。
懷恩痛未報，無路先貔貙。
巖穴多遺賢，天網固亦疏。
驊騮懼捐弃，未數十駕駑。
銜悲望君門，忍作永訣圖。
扁舟兄及弟，去指東海隅。
夜榜亞修舳，曉帆趁横蒲。
如何忽參商，行止分半途。
怡怡風月夕，來若同隊魚。
慘慘霜露秋，去如獨翔鳬。
歲晏道路長，隻影誰與俱。
但憂赤眉間，能致黄耳無。
青燈攪寒夢，起坐中腸枯。
載歌鶺鴒詩，引淚零襟裾。
閩山我舊國，下隱同姓居。
潮田歲再穫，海錯日兩漁。
荔子擘絳縠，江瑤截冰膚。
家家潑春釀，取醉不待沽。
木落終糞本，兹言紳可書。
悲心久更微，正坐簪紱拘。
歸休儻永訣，願言當前驅。
茅茨卜幽勝，荷鍤手自鋤。
松竹植門巷，蘭菊羅庭除。
杖屨雜老稚，杯盤接鄉閭。
共追一笑歡，可解千日臞。
着鞭須及辰，暮景速過駒。
自連江赴守鄱陽黄原道中作
作者：李彌遜
朝代：宋

海角三年一夢成，北來重聽偃溪聲。
凝雲带雨留愁住，茂樹隨山送客行。
秔稻沿崖畦上下，茅茨枕谷路縱横。
莫從馬腹消雙髀，此地真堪老此生。
自鄱陽得請天台散吏解官就道恍然自適戲成
作者：李彌遜
朝代：宋

平明解印暮投館，公事已如風馬牛。
報政僅堪書下下，結廬賸欲榜休休。
無名花草香隨路，得計禽魚水滿溝。
袖取向來朱墨手，按行松竹上滄洲。
至化士自宣城歸蔣陵求頌書此以贈
作者：李彌遜
朝代：宋

具足城中了勝緣，毗耶座上供無邉。
卻收心跡歸空洞，莫着俱胝一指禪。
至玉山謁尚書兄以九日復告别途中寄之
作者：李彌遜
朝代：宋

小隱精廬占一丘，趁行覊雁遠相求。
豺狼當道誰青眼，兄弟他方俱白頭。
問舍終同茅屋老，榰車聊共菊花秋。
碧雲落日又分手，路細山長人更愁。
至華子嶺初見黄山天都峰
作者：李彌遜
朝代：宋

華子嶺頭雲盪胸，秋髙木落萬山重。
巨靈擘石分南北，扶出天都第一峰。
與似表弟遊石門懷蹈元時中用髙字韻
作者：李彌遜
朝代：宋

逼人塵事等牛毛，袖手端須着眼髙。
策蹇倦追千里馬，荷鋤安用百金刀。
病來避酒連三月，春半尋山等一遭。
不見鞭鸞兩仙吏，秪應上界亦分曹。
與何西仲秉燭飲梅下
作者：李彌遜
朝代：宋

山茶著包大如繭，初見寒梢一花展。
强將老眼趁年華，日日芒鞋踏苔蘚。
花神似苦山翁催，不問春風有深淺。
樹頭紛紛弄月明，冰雪瓊瑤亂裁剪。
癡□公事無了時，與花拚作十日期。
闌風伏雨恐相逼，夜傍花陰燒燭隨。
攀條嚼蕊興不盡，滿把自摘香傳衣。
星星霜鬢簪不得，小撚疏英翻酒巵。
兒童莫作吳歈聲，山翁正與花神盟。
生愁一片風飄零，留取北枝寬作程。
與公序避暑石盎方晝欲寢聞林間鳥鳴甚樂因得小詩云
作者：李彌遜
朝代：宋

一林啼鳥不知名，應怪山翁此地行。
化蝶與周俱是夢，游魚知我久忘情。
胸中丘壑真餘事，世上功名畏後生。
但得盈樽供自酌，何妨人境臥淵明。
與公曄飲西山坐上再和前韻
作者：李彌遜
朝代：宋

了無一物可當情，休數行年問丙丁。
世事於今渾似夢，醉魂從此不須醒。
江流带月分清濁，星漢無雲見緯經。
酒盡更謀須稚子，坐聽潮落響霜汀。
與同館晝會王公衡家分韻得瓜字
作者：李彌遜
朝代：宋

秋曦上觀闕，晨騶散蜂衙。
追隨我輩人，偶到蓬萊家。
主人心遠塵，門無車馬譁。
峰巒生几棐，圖書亂籖牙。
午簟琅玕清，蓴甌荐流霞。
坐令秋風思，悠悠起天涯。
微官浪自縛，霜蔓縈寒瓜。
愛子庭宇靜，同官謝紛華。
寓意語成劇，忘機慮乃賒。
得酒且復盡，昏林欲藏鴉。
與德洪明甫伯與暮春六日同登烏石飲於浴鴉池琴侍以石上坐忘歸分韻得石字
作者：李彌遜
朝代：宋

老懷不知春，但愛遠峰碧。
乘髙恣遐觀，未快雙目擊。
稍爲松根坐，遂與參井逼。
女媧補天餘，墜此百鍊石。
摩挲蒼蘚痕，上有鴉沿迹。
引觴起自斟，醆面不容滴。
舉頭挽飛雲，頗覺天半窄。
追隨二三子，顧我獨衰白。
向來舞雩春，勝踐同今昔。
偶忘千歲憂，共此一笑適。
與粹之遊支提九日仲宗以詩酒見寄次韻答之
作者：李彌遜
朝代：宋

蛇徑回環織女機，足間欹石礙雲飛。
西風短髪欺烏帽，落日清尊走白衣。
病眼逢山寒水净，妄心更事遠烟微。
掃除磊磈装懷地，爲載千巖萬壑歸。
與羅邵諸公同遊陳氏園分江頭千樹春欲暗得樹字
作者：李彌遜
朝代：宋

春風亦世情，去我若馳騖。
北枝未破粉，斷萼已飄素。
殷勤南郭綦，邀我整冠履。
著鞭向晴原，盤傳咄嗟具。
移樽晚色間，醉入衆香聚。
花浮承露盤，座繞臨風樹。
停杯憶昨遊，香色尚深駐。
重來未旬浹，頓覺心腹露。
後會雖可期，稍稍迫遲暮。
酬花了無計，一醉其殆庶。
如何競剪燭，雕繪覓奇句。
願當百罰深，肯效黄金注。
與老禪諸上人同遊鼓山靈源洞
作者：李彌遜
朝代：宋

茶甌喚起清晝眠，澗松巖竹談幽禪。
秋曦忽隨壯士臂，暮景已入詩人肩。
塵緣咄咄魚吞餌，勝事堂堂駒着鞭。
屐齒欲回還小立，隔溪明滅見江船。
舍弟以詩貸粟邵叔暘次其韻
作者：李彌遜
朝代：宋

於陵三咽不待糝，重義輕身誠果敢。
首陽一死甘如飴，未覺此身真壈坎。
丈夫有志窮益堅，肯爲猩唇賤昌歜。
髙門下筯羅甘珍，大臠觜拌不供啖。
吾儕朝飯不謀夕，惟有生芻緣我斬。
富當學禮貧忌測，莫遺覊愁到顔色。
兩公雖槁道則腴，每食空多信何益。
縱令日興費萬錢，大似鵷鶵見鴟嚇。
我今藜藿還苦併，尚喜剛腸柰燒炙。
自營半飽固已勞，忍取畿人重三尺。
去年避賊奔如流，百區不易金一鈎。
縣官布德速置郵，奉行一律亡劣優。
但知捜粟逃身尤，吁嗟富民思故侯。
舟中對月
作者：李彌遜
朝代：宋

悠悠乘墜寄舟車，與世真成一夢蘧。
苦憶曉更鼉報鼓，喜逢秋遠雁横書。
江山似與詩人助，水月應知靜者如。
投老得歸隨處樂，獨醒尤笑楚三閭。
舟中風雨梅公擇有不悦之色因用其韻與解之
作者：李彌遜
朝代：宋

清於眀鑑綠於藍，水色山容摠一般。
游子正懷覊旅恨，聊將目力解眉攢。
舟師謁祠回天風已霽信若有感姑以二絕道其事·其一
作者：李彌遜
朝代：宋

長蘆山下隱龍宫，瀝酒船迴落照中。
已有龜紋爲傳卜，不勞烏尾更占風。
舟師謁祠回天風已霽信若有感姑以二絕道其事·其二
作者：李彌遜
朝代：宋

水底明河碧浸星，琉璃不動一江平。
横鋪十幅指東去，坐看曉帆千里輕。
苦早
作者：李彌遜
朝代：宋

單練直似御重袍，碧盌冰漿飲尚豪。
滿載驪珠思薏苡，堆盤馬乳說蒲萄。
輕雷破遠喧鼉鼓，小雨遮空簇蝟毛。
誰挽天河洗炎酷，冷雲凉月助風騷。
范參議宜人高氏挽詩·其一
作者：李彌遜
朝代：宋

毓秀勳庸後，來嬪詩禮家。
浮雲輕富貴，朽木視鉛華。
晚日俄晞露，春風自笑花。
平生偕老志，愁絕五雲車。
范參議宜人高氏挽詩·其二
作者：李彌遜
朝代：宋

蘭玉無偏愛，衾裯不忍欺。
甘辛同逆旅，生死獨先知。
馬鬛苔封合，魚機寶帳遺。
酸風入松檟，空作暮山悲。
菩薩蠻
作者：李彌遜
朝代：宋

小山嬌翠低歌扇。雛鶯學語春猶淺。無力響方檀。聲隨玉筍翻。垂鬟雲乍染。媚靨香微點。未解作輕顰。凝情已動人。
菩薩蠻
作者：李彌遜
朝代：宋

江城烽火連三月。不堪對酒長亭別。休作斷腸聲。老來無淚傾。風高帆影疾。目送舟痕碧。錦字幾時來。薰風無雁回。
菩薩蠻
作者：李彌遜
朝代：宋

涼飆輕散餘霞綺。疏星冷浸明河水。敧枕畫簷風。秋生草際蛩。雁門離塞晚。不道衡陽遠。歸恨隔重山。樓高莫憑欄。
菩薩蠻
作者：李彌遜
朝代：宋

風庭瑟瑟燈明滅。碧梧枝上蟬聲歇。枕冷夢魂驚。一階寒水明。鳥飛人未起。月露清如洗。無語聽殘更。愁從兩鬢生。
菩薩蠻
作者：李彌遜
朝代：宋

餘霞收盡寒煙綠。江山一片團明玉。敧枕畫樓風。愁生草際蛩。金莖秋未老。兩鬢吳霜早。忍負廣寒期。清尊對語誰。
葵藿傾太陽
作者：李彌遜
朝代：宋

葵藿比君子，卑棲亦自榮。
葉隨朱夏盛，心逐太陽傾。
大象無私照，孤黄不並生。
風稍輕轉影，雲日澹留明。
連茹懷君志，同根念舊情。
拾遺千古恨，難奪戀軒英。
蔡子應郎中挽詩·其一
作者：李彌遜
朝代：宋

獨秀聲名楚水東，妙年騰達俊游中。
文昌寓直風雲近，神武歸來猿鶴同。
居士人非禪板寂，少微星暗寶函空。
知心不必悲生死，欲向何方覓是翁。
蔡子應郎中挽詩·其二
作者：李彌遜
朝代：宋

三生曾結在家因，半世相從漸老身。
曲几團蒲分夜靜，斜風細字寄情親。
伯牛命矣元非病，桑戶嗟來已反真。
我亦無心趁哀樂，每懷前事一傷神。
虞仲通判以溪聲名軒約同賦
作者：李彌遜
朝代：宋

山根出泉瀉鳴玉，上有蒼崖擎佛屋。
無風水石自撞觸，不盡潮音發寒谷。
宰官不是雲間陸，舊識南泉生處熟。
當軒大榜與名目，平地重翻偃溪曲。
曲中時轉三妙語，一一聲音談佛祖。
喧豗噫視十方鼓，萬壑風雷送烟雨。
此聲不屬聞中取，六鑿相攘竟誰主。
後來紛紛何足數，五乳峰頭曾賺舉。
山翁有耳百不聞，團蒲曲几窮朝暮。
何時沿溪掬寒綠，掃葉煎茶睡初足。
虞美人
作者：李彌遜
朝代：宋

上陽遲日千門鎖。花外流鶯過。一番春去又經秋。惟有深宮明月、照人愁。暗中白髮隨芳草。卻恨容顏好。更無魂夢到昭陽。腸斷一雙飛燕、在雕粱。
虞美人
作者：李彌遜
朝代：宋

年年江上清秋節。盞面分霜月。不堪對月已傷離。那更梅花開後、海棠時。劍溪難駐仙遊路。直上雲霄去。藕花恰莫礙行舟。要趁潮頭八月、到揚州。
虞美人
作者：李彌遜
朝代：宋

方壺小有人誰到。底事春知早。使君和氣粲如花。更築百花深處、駐春華。雲關遠枕苕溪淺。未放歸懷展。看殘紅紫綠陰斜。鸞鳳幹霄卻上、玉皇家。
虞美人
作者：李彌遜
朝代：宋

梨花院落溶溶雨。弱柳低金縷。畫簷風露為誰明。青翼來時試問、董雙成。去年春酒為眉壽。花影浮金斗。不須更覓老人星。但願一年一上、一千齡。
虞美人
作者：李彌遜
朝代：宋

海棠開後春誰主。日日催花雨。可憐新綠遍殘枝。不見香腮和粉、暈燕脂。去年攜手聽金縷。正是花飛處。老來先自不禁愁。這樣愁來欺老、幾時休。
虞美人
作者：李彌遜
朝代：宋

金泥捍撥春聲碎。恨入相思淚。醉欺秋水綠雲斜。渾似夢中重到、阿環家。主人著意留春住。不醉無歸去。只愁銀燭曉生寒。明日落花飛絮、滿長安。
蝶戀花
作者：李彌遜
朝代：宋

小小芙蕖紅半展。佔早爭先，不奈腰肢軟。羅襪凌波嬌欲顫。向人如訴閨中怨。把酒與君成眷戀。約束新荷，四面低歌扇。不放遊人偷眼盼。鴛鴦葉底潛窺見。
蝶戀花
作者：李彌遜
朝代：宋

清曉天容爭顯晦。溪上群山，戢戢分駝背。誰似浮雲知進退。疏林嫩日黃金碎。夜枕不眠憎鼠輩。困眼貪晴，拚被風煙醉。天意有情人不會。分明置我風波外。
蝶戀花
作者：李彌遜
朝代：宋

百尺遊絲當秀戶。不繫春暉，只系閒愁住。拾翠歸來芳草路。避人蝴蝶雙飛去。困臉羞眉無意緒。陌上行人，記得清明否。訊息未來池閣暮。濛濛一餉梨花雨。
蝶戀花
作者：李彌遜
朝代：宋

百疊青山江一縷。十里人家，路繞南臺去。榕葉滿川飛白鷺。疏簾半卷黃昏雨。樓閣崢嶸天尺五。荷芰風清，習習消袢暑。老子人間無著處。一尊來作橫山主。
蝶戀花
作者：李彌遜
朝代：宋

足力窮時山已晦。卻上輕舟，急棹穿沙背。雲影漸隨風力退。一川月白寒光碎。喚客主人陶謝輩。拂石移尊，不管遊人醉。羅綺叢中無此會。只疑身在煙霞外。
行父和篇頗有過情之語次韻自叙以謝
作者：李彌遜
朝代：宋

家在閩山最上頭，大書髙屋榜休休。
按行松竹曾施屐，應接江山不運眸。
漫道鶴書朝赴隴，真成蟻穴夢封侯。
紫薇落筆非吾事，撫字猶堪老一州。
行路難
作者：李彌遜
朝代：宋

江心蟠石蒼虬立，山激江流浪頭急。
風昏月暗魚龍愁，電掣雲奔鬼神入。
船頭星斗天爲低，夜潮生寒洲渚移。
鳴舷鼓枻驚楚子，危檣遠纜號吴兒。
篙師咄咄自相語，明發扁舟繫何許。
半月行江十日風，寸步家山隔秦楚。
黄衫年少金雕鞍，日髙華屋春夢殘。
插花走馬咸陽道，世上空嗟行路難。
西山次林尉韻
作者：李彌遜
朝代：宋

凱之半痴黠，我來痴更深。
手除一抔土，坐待千畝陰。
三年客東都，髙山但鳴琴。
歸來見此君，挺挺環蒼琛。
居然覺影穢，鬢白况已森。
浮生關朝市，渠用多贏金。
無煩北山移，自濯塵土襟。
茂樹獨箕踞，清流恣窺臨。
蝶游入窈窕，蛇捕尋崎嶔。
鞭鸞叩門誰，亂我風竹音。
能回折腰態，來和支頤吟。
妙香□壑源，慰子千古心。
霜天麗初日，石壁乾餘霖。
相攜步林杪，烟中見孤岑。
西山獨步奉懷蹈元
作者：李彌遜
朝代：宋

擺脱微官萬里來，非關枝上子規催。
鏡中蒼鬢摘還滿，花上青春喚不回。
我築一溪愚似柳，君工五字老扵梅。
哦詩肯傍水旁徑，賸買長瓶爲子開。
西山雨中獨宿寄粹之
作者：李彌遜
朝代：宋

窈窕山房水様清，定迴燈影暗還明。
對床不見逃禪晉，竹雨聲中夢不成。
觀儺
作者：李彌遜
朝代：宋

寶歷迎新露莢殘，水晶宫殿曉光寒。
日陪僊仗溫風轉，雲護神驅瑞靄盤。
葦戟載頒均帝祉，桃弧一射致民安。
威容曾許雲中見，又對彤墀得細看。
觀月揚千寺門
作者：李彌遜
朝代：宋

背山靈利兩松間，待月松前覿面山。
雲去月低松影落，倚天唯有碧回環。
角樓錫宴
作者：李彌遜
朝代：宋

春風樓閣燕需頒，歌近雲霄挂魄寒。
翠羽釵光輝蠟炬，紫霞杯影動鵰盤。
天心首慶三時樂，國步知同九鼎安。
午夜燭龍明别觀，傳呼猶許萬民看。
訪雪峰真歇禪師
作者：李彌遜
朝代：宋

紅塵白髪不相投，來就僧房借板頭。
大士法中龍象貴，老翁心外水雲浮。
長蘆江靜千山月，枯木巖寒一葉秋。
别後相逢重着語，牧童横笛倒騎牛。
許子儒寺丞挽詩·其一
作者：李彌遜
朝代：宋

陰德仙官裔，殊勳輔相家。
山川鍾秀麗，人物見雄夸。
小試丞卿月，卑棲屬使華。
蓋棺何太早，行路亦興嗟。
許子儒寺丞挽詩·其二
作者：李彌遜
朝代：宋

壮歲天衢上，舂容伯仲間。
握蘭同省戶，持櫜假朝班。
投老歸鄉縣，從君臥故山。
並游零落盡，回首一潸潸。
諸公送行分韻得驅字
作者：李彌遜
朝代：宋

儒生自信一束書，持以遊世觸事迂。
十步倒行一步立，公家不辨私家臞。
壯無早計老更拙，宜去不去饑所驅。
春風力回俗士駕，政恐猿鶴譏逃逋。
燈前酌酒賴公等，一笑未徹還送予。
飛接雙翼送好語，似欲挽我聯冠裾。
那知物理有不可，欲置萬里笞黔驢。
人言此雲無此雨，安用吻舌勞分疏。
筠山如盤溪如愚，區有瓜芋水有魚。
頡羹赤腳踏長鬚，醉步密竹交相扶。
絕知君家一事無，肯爲老翁聊巾車。
古人命駕成斯須，已催小槽壓真珠。
謁奉天超公法師作·其一
作者：李彌遜
朝代：宋

赤雲葉葉掛林丘，道士黄塵没馬頭。
隔水净坊人不到，抱崖竹柏暗藏秋。
謁奉天超公法師作·其二
作者：李彌遜
朝代：宋

杯水能令重百鈞，阿師心法妙通神。
維摩正苦衆生病，爲洗無邉熱惱塵。
贈别竹西王彦升居士
作者：李彌遜
朝代：宋

參軍四壁生秋草，鬂毛不似心先老。
終隨烟霞學巢由，一室安能事除掃。
竹西舊說青雲客，詩思長留意無極。
塵埃不見襄陽山，賴有斯人道消息。
赤心照日青眼明，與君一見輸生平。
君去摩天學孤鳯，我今飲海盤長鯨。
雲車劙兮風馬休，呼兒乞取千金裘。
明朝有句道不得，黄葉滿庭無限秋。
贈朱少章
作者：李彌遜
朝代：宋

堂堂如叟雲夢胸，筆端日夜生雲風。
地臨嵩少萃奇秀，雕鎪彷彿窮天功。
捷如接猱健搏虎，嫵媚清切歸深雄。
六丁不取四天黑，陰山直恐喧雷公。
贈浮光王教授
作者：李彌遜
朝代：宋

剝啄誰氏子，清晨過寒院。
瞭然雙瞳光，偶坐肆雄辨。
自言同川裔，世列金閨彦。
聲名重青錢，文字妙黄絹。
插架三萬軸，撐腸五千卷。
八十朝明光，好語動天眷。
遺芳落諸孫，往往嗜經傳。
我獨甘悲辛，敢負籯金彥。
藏刀十九年，收霸在一戰。
猶紆從事衫，局促類秋燕。
翻思訪梅福，不待買陽羨。
鏗鏘七言贈，字字經鍛鍊。
愛之忍去手，喁噞日千轉。
黄鐘未雷鳴，羞比釡與甗。
璠璵入磨琢，會作清廟獻。
待價古或然，毁櫝聖所唁。
明良羅雋英，不命速邦傳。
胡爲有遐心，賸起林壑戀。
青冥閶闔開，駃足謝媒援。
願持北闕書，自效唐衢薦。
贈碩夫
作者：李彌遜
朝代：宋

此君風致似吾儂，來伴筠翁晚徑笻。
世味每於談際斷，詩情尤向飲邉濃。
溪山寄語能相覓，猿鶴論交肯見從。
共斸雲根結茅屋，自鋤菜甲爲君供。
趙彦術於姑熟倅廳作寄傲軒請予爲詩寄之
作者：李彌遜
朝代：宋

王孫是古豪而迂，五鼎不換一束書。
江城别駕轅下駒，升斗未足回清臞。
曉衙吏退誰與俱，傍砌燕雀來將雛。
室中塵凝生白虛，竹色照座花連株。
南窗曲肱凈籧篨，軒窗勇往羲皇初。
淵明雖遠幾類拘，輕去彭澤思吾廬。
人生泛如風中桴，況復蜕視千金軀。
公家舍屋爲補苴，政成訟簡日有餘。
斗酒近局聊相娯，三年官滿鵲棄居。
後來好事猶今吾，至哉此樂陶不如。
蹈元作詩謂僕不當以蓮爲嫵媚而有偶有現空相之語復次韻以効齊物之說
作者：李彌遜
朝代：宋

登天不登山，觀海不觀水。
認苗須認根，論士須論世。
君以空說蓮，無乃涉瓜李。
我以蓮喻色，亦墮綺語戲。
二罪一狀領，政坐各有以。
一以清淨觀，一以富艷棄。
不知真色中，即是大空耳。
物生天地間，各以形自媚。
若云皆實相，斯理恐無謂。
君詩如烏有，我詩類亡是。
得失付之塞上翁，對花大嚼金壺空。
迎仙道中·其一
作者：李彌遜
朝代：宋

楓林慘淡遠山微，全是江南欲雪時。
極目諸天雲一色，只無六出上寒枝。
迎仙道中·其二
作者：李彌遜
朝代：宋

壺山孤秀似西山，道上歸人洗眼看。
到我西山山有伴，不知誰伴此山閑。
近報陜右大捷又繼聞王師遂平建寇用髙字韻
作者：李彌遜
朝代：宋

南北軍書走羽毛，城頭喜見赤雲髙。
頗聞關隴盡歸馬，不獨甌閩行賣刀。
壕吏捉人那復有，田翁泥飲不辭遭。
會看四海收鼙鼓，郡邑官閑得坐曹。
近聞諸山例關堂石門老偶煮黄精以詩爲寄次韻以戲之
作者：李彌遜
朝代：宋

束縳齋魚晝掩關，長鑱斸雪草泥間。
竹爐石鼎甘香賸，分與衰翁卻病顔。
送仲宗之建安
作者：李彌遜
朝代：宋

老翁更事幾河沙，苦愛溪頭管物華。
種竹成林心未足，買船載月思無涯。
黄鶯喚友非多事，白鷺窺魚更可嗟。
念子藍舁晚山裏，可能來共拾餘霞。
送似表弟還鄉
作者：李彌遜
朝代：宋

話别幾年一月留，離歌還起楚江樓。
往來笑子蟻旋磨，得失頋予魚中鈎。
雍齒且侯真戲事，馮唐已老盍歸休。
憑君爲掃筠莊榻，要着南來新白頭。
送慶侍者之净衆
作者：李彌遜
朝代：宋

風搖頂笠曉山隈，覓法心如未熟梅。
去路兩肩擔不起，會看撒手得空回。
送族甥遊學臨安
作者：李彌遜
朝代：宋

薰風未放槐花黄，舉子技癢撩枯腸。
短衾不眠中夜起，鷄鳴刷羽摩參商。
山行未盡趁落日，夜榜欲去驚鳴榔。
男兒胸中小天下，大笑鑿石分餘光。
君今懷璧自荐達，筆端娓娓陳虞唐。
明時三面網英俊，平地一日看騰驤。
青錢淡墨何足慕，闊步直入鴛雛行。
歸懸金印大如斗，里官負弩驅旗槍。
向來絃歌久未効，即遣士氣俱軒昻。
吾衰不能効犖确，尚能杖履攜壺漿。
送昭亭李道士歸閩
作者：李彌遜
朝代：宋

昭亭髙隱倦淹留，歸馭飄然下十洲。
我亦半生隨泛宅，故園空憶洞庭秋。
送李仲和之泉南其子官所
作者：李彌遜
朝代：宋

吾宗達士人所嗤，官居自視如雞棲。
十年借屋作僧夢，魚鼓聲中長抱饑。
撐腸但有黄卷語，壘磈盡掃胸中奇。
一朝起就綵衣養，喜氣已覺生鬚眉。
阿龍官清酷似父，五斗未足供朝糜。
芝蘭正喜在階砌，詩禮自可娯庭闈。
願言早試餐玉法，富貴似與長年期。
我今衰白心更老，結習尚餘傷别離。
薰風南浦欲分手，菡萏未折凌波姿。
徑須痛飲破愁本，酒醆旋折長荷絲。
送王三十六機宜召赴行在
作者：李彌遜
朝代：宋

烟昏海樹春，草木有秋色。
登臨翻百憂，念子將遠適。
子如楸柏桑，那有十圍杙。
長年百僚底，許國心自赤。
光明一朝去，櫪驥得暫釋。
邊塵暗江水，此事未聞昔。
咨詢勤袞衣，謀議困肉食。
將軍縱失伍，戰士輕笑百。
腥風鬰義氣，血污土花碧。
機牙不先壞，百發恐未息。
近聞管夷吾，御敵富長策。
能持一鈎金，力轉萬鈞石。
子行勿俟駕，當宁方側席。
時危急良籌，如救火下積。
置身倘有地，膚髪詎足惜。
王綱有關紐，着處在一拍。
言大終少成，圖多易生惑。
向來宣對間，未必有可績。
徐行要好步，遇險各努力。
明年取金印，快我歌壌擊。
送王彦聲歸苕溪·其一
作者：李彌遜
朝代：宋

盛世英才偶未逢，寄身無地轉如蓬。
詩親東野窮尤壯，賦擬相如老更工。
鵰鶚不飛行奮迅，璠璵未獻要磨礲。
會須自要唐衢薦，誰與吹嘘借便風。
送王彦聲歸苕溪·其二
作者：李彌遜
朝代：宋

相逢華髪兩星星，舊事邯鄲一夢驚。
舌底雌黄諳世味，眼中青白見交情。
餘杯更覓論文具，好樹休啼喚客聲。
後夜扁舟苕霅路，半輪寒月一溪横。
送玿公長老赴南劍光孝之請
作者：李彌遜
朝代：宋

好手逢場了不同，五家宗外立家風。
玿師一句當機語，不道楊岐栗棘逢。
送碩夫赴試禮部
作者：李彌遜
朝代：宋

詞壘新收汗馬勞，衝寒意氣九疑髙。
上書北闕真餘事，拄頰西山須汝曹。
世慮薰心工製錦，時名唾手看連鼇。
哦君賸欲傳衣句，爲解千牛綠綺袍。
送舟過南山用琴韻·其一
作者：李彌遜
朝代：宋

喚起騎鯨玉樹埋，江邉琢語亦佳哉。
眼看雲起山容改，坐覺春隨花信來。
隔水村深尋徑入，繫船門窄待僧開。
箇中有句無人道，更遣豐隆着雨催。
送舟過南山用琴韻·其二
作者：李彌遜
朝代：宋

雪濤一葦意雄誇，慣與灘頭雁聚沙。
年後臘前梅喚客，山南水北竹爲家。
蓬蒿影裏開三徑，笳鼓聲中聽兩衙。
去住了無忻厭賞，暮年心迹晚林鴉。
送蕭德洪赴試建安
作者：李彌遜
朝代：宋

鴻鵠不作三年飛，乘秋逸興髙九疑。
去尋巖桂香中路，趁得御柳風前期。
青錢立登天上選，黄絹共賞人間辭。
漢庭第一公家事，平步凌雲要及時。
送趙二十一觀察蜀中迎親
作者：李彌遜
朝代：宋

得意那知行路難，板輿行處蜀江邉。
慈顔未拜心先往，樂事乍聞人共傳。
新製衣裳文錦縀，重頒雨露間花牋。
回思三十年中恨，長願兒生有母憐。
送邵文伯歸溧陽
作者：李彌遜
朝代：宋

盍簪異縣亦三年，浮木逢龜信偶然。
忙裏詩筒長遣客，靜中酒戶不妨禪。
酸寒溧尉君今似，枯槁湘原我自憐。
别後彈冠應不免，着鞭莫遣祖生先。
送鄒德久還鄉在福唐作
作者：李彌遜
朝代：宋

長松瑟瑟搖悲風，方床冷枕鳴秋蛩。
短衾客子起孤悶，平明歸思如春鴻。
我家君家各陽羨，夢寐不聽閩山鐘。
自從敵馬飲江水，去住彼此隨飛蓬。
那知萬里一樽酒，碧雲落日聊春容。
野林秋淨山更遠，樓殿突兀藏丹楓。
銀鈎玉筯光照座，髙歌大笑聲摩空。
長亭著鞭莫太早，愁色正在登臨中。
一身四海會面少，况我與子俱成翁。
徑須留作千日醉，坐看春風舒小紅。
送陳穎仲赴試省闈
作者：李彌遜
朝代：宋

木末揮斤玉未鐫，清姿直節已飄然。
詩書插架嗤三萬，文字撐腸富五千。
筆下行看吐黄絹，選中應喜探青錢。
管城自有封侯相，得路功名且着鞭。
送黄龍取經化士
作者：李彌遜
朝代：宋

馱經白馬幾萬里，不似黄龍行路難。
出得塵中一經卷，大千沙界掌中看。
遊玉華洞
作者：李彌遜
朝代：宋

步出山門日已西，昏鴉寒並隔巢枝。
更尋陳迹穿陰洞，蘚壁關真屈徑奇。
遊石門用前韻促陳丞
作者：李彌遜
朝代：宋

昨夜濃陰潑墨來，比鄰折簡小奚催。
印窗寒月曉前白，尋壑春輿天際回。
醆面綠浮新展葉，杖頭黄礙半肥梅。
知君自掃松間徑，古錦何妨此地開。
遊雪峰將至大目溪
作者：李彌遜
朝代：宋

造物隨人意，輕帆百里間。
舟痕風力健，客枕櫓聲閑。
山合塵縱斷，秋髙爽氣還。
望州相見處，驀直透三關。
遊龍潭
作者：李彌遜
朝代：宋

秦山破碎天上來，女媧仙去空崔嵬。
中懸鳴玉二千尺，下有百尺青銅開。
居龍變化出嘘吸，雨暗雲昏鬼神入。
我來坐石秋水閑，雲影扶疏落空濕。
浮丘容成不可俟，摩挲青壁著名字。
兩翁下遊會有時，訪我鍾陵五松寺。
過佛子嶺
作者：李彌遜
朝代：宋

岡迴嶺轉翠相重，覓語酬山未了工。
卻恐前生是摩結，此身今落花圖中。
過來賢閣有感
作者：李彌遜
朝代：宋

面熟前山小髻螺，綵衣竹馬舊經過。
回頭四十年中事，清淚空如白髮多。
過南泉長橋
作者：李彌遜
朝代：宋

矯矯長虹枕海腰，波臣守護敢傾搖。
東西地盡惟逢水，早晚人歸不礙潮。
靜夜魚龍出宫闕，清江牛女上雲霄。
詩人謾詫鯨鯢句，功比吳松百倍喬。
過吳江次韻行父之作
作者：李彌遜
朝代：宋

重來□□又成空，舊榜今無臥綵虹。
故國平嗟□瓦礫，新亭猶見濕青紅。
雁隨山遠情無□，□與天窮勢自通。
盡道鱸魚寒不食，□□祗合在江東。
過嶽冠山·其一
作者：李彌遜
朝代：宋

嶽冠山下月黄昏，石立波吞勢莫分。
回首風前魂欲斷，東西南北水連雲。
過嶽冠山·其二
作者：李彌遜
朝代：宋

駕潮風急浪翻磯，舟子操舟不自持。
若使畏塗知勇退，世間何處更乘危。
過留侯廟
作者：李彌遜
朝代：宋

倚劍懸弓默運籌，終令敵國寢戈矛。
八年楚業守歸漢，三萬齊封不愧留。
壯歲早從黄石計，功成卻伴赤松遊。
當時不與人間棄，應有文風靜九州。
過鉛山石井
作者：李彌遜
朝代：宋

抱石寒泉湧帝青，净涵窟宅駐鯢鯨。
誰知潤物功無盡，只見巖腰鑑様平。
過鉛山鵝湖登妙峰寺
作者：李彌遜
朝代：宋

松蓋筠幢護石門，净居塵境此間分。
不須更覓南行路，已向髙峰見德雲。
過魯公觀牡丹戲成小詩呈席上諸公
作者：李彌遜
朝代：宋

昨日花間風送雨，淚臉凝愁暗無語。
今日花間天色明，向人艷冶百媚生。
雨中多思晴亦好，日日看花被花惱。
人間絕色比者誰，漢宫飛燕開元妃。
輕顰淺笑各有態，淡粧濃抹俱相宜。
傳聞姚魏多黄紫，醉紅不似當筵枝。
移樽洗醆苦不早，明日春光暗中老。
西齊居士心已灰，也向花前狂欲倒。
道遊武夷遇雨既渡復回明日竟遊九曲而行因留·其一
作者：李彌遜
朝代：宋

人間何地寄衰翁，偶到神山一葦中。
可是仙君謝逋客，船頭無處避剛風。
道遊武夷遇雨既渡復回明日竟遊九曲而行因留·其二
作者：李彌遜
朝代：宋

渡口回舟未忍移，净坊聽雨坐題詩。
餘齡倘有尋真路，試與披雲問鳯兒。
邵文伯得玉蘭於昭亭持以見遺因求詩爲作長句
作者：李彌遜
朝代：宋

羲和呼龍曉耕烟，斗挹沆瀣膏瓊田。
青女剪刻了不睡，瑤草競秀爭春妍。
凝冰作膚露作臉，蕙花蘭幹香蘅荃。
仙人掌中太華小，上有玉井開叢蓮。
雲璈舞鳯醉妃子，遺簪亂插春風前。
蓂莢花含月皎皎，琪樹弄影霜鮮鮮。
清氛皓態難比並，世上草木誰能肩。
虞師老圃眼未識，名字不着三墳編。
山翁何從得此種，一日萬口人爭傳。
我慚形穢敢居側，熟視眩轉心茫然。
搖聞嗇夫訪奇秀，忍使抱恨蓬蒿邉。
天衢五城白銀闕，複道小苑通如纒。
何人移植備採撥，珊瑚碧樹根株連。
重瞳一顧雨露偏，薰爲叶氣被八埏。
家家擊壌歌豐年，不但洗我沉疴痊。
邵暘叔用寒字韻作詩見貽復次韻答之
作者：李彌遜
朝代：宋

世德蘭金久未寒，交情傾蓋有如山。
天衢尚斂摶風翼，澤國難留隐霧斑。
夜棹月溪成莫逆，春輿蓮社訪無還。
逢場戲事多應暇，詩酒頻過陋巷顔。
郭君建挽詩
作者：李彌遜
朝代：宋

藹藹聲華萬耳聞，可憑詩禮大於門。
浮雲終負三餘學，流水難追九逝魂。
朝有青衿懷舊德，室惟黄卷富諸昆。
生平不對論文酒，空使清鈆比涙痕。
鄭尚明學士挽詩·其一
作者：李彌遜
朝代：宋

人物羲皇上，塵中無此流。
高談悲管晏，老手命曹劉。
室有芝蘭棄，家餘鐘鼎收。
平生斷金約，墮涙蓋棺休。
鄭尚明學士挽詩·其二
作者：李彌遜
朝代：宋

四十才名重，歸來白髪侵。
一官駒在谷，有子鶴鳴陰。
賸著潛夫論，今亡子敬琴。
送車知幾兩，松壑助哀音。
鄱陽四望亭觀雪
作者：李彌遜
朝代：宋

瘴海三年雨不冰，喜看萬木變瓊英。
眼中何處分銀界，腳底從兹上玉京。
歲序已於芒尾見，春風先向柳梢明。
饑饞病守存餘習，欲和田家擊壌聲。
醉花陰
作者：李彌遜
朝代：宋

池面芙蕖紅散綺。鵲噪朱門喜。環佩響天風，香靄杯盤，更約麻姑侍。塵寰不隔蓬萊水。束帶巖廊戲。瘦鶴與長松，且伴臞仙，久住人間世。
醉花陰
作者：李彌遜
朝代：宋

簾卷西風輕雨外。揖數峰橫翠。樓上地行仙，壓玉為醪，旋摘黃金蕊。一觴一闋千秋歲。不願封侯貴。長伴紫髯翁，踏月吹簫，笑詠雲山裡。
醉花陰
作者：李彌遜
朝代：宋

紫菊紅萸開犯早。獨佔秋光老。醞造一般清，比著芝蘭，猶自爭多少。霜刀翦葉呈纖巧。手拈迎人笑。雲鬢一枝斜，小閣幽窗，是處都香了。
醉花陰
作者：李彌遜
朝代：宋

翠箔陰陰籠畫閣。昨夜東風惡。香逕慢春泥，南陌東郊，惆悵妨行樂。傷春比似年時覺。潘鬢新來薄。何處不禁愁，雨滴花腮，和淚胭脂落。
醉落托
作者：李彌遜
朝代：宋

霜林變綠。畫簾桂子排香粟。一聲檀板驚飛鶩。弦管樓高，誰在闌干曲。人生一笑難相屬。滿堂何必堆金玉。但求身健兒孫福。鶴髮年年，同泛清尊菊。
門下大資顔公挽詩·其一
作者：李彌遜
朝代：宋

洙泗流風遠，儀型世有人。
一經窺聖域，三返得賢臣。
勳業艱難際，聲名寂寞濱。
赤松歸有伴，此道獨知津。
門下大資顔公挽詩·其三
作者：李彌遜
朝代：宋

東郡連牆日，行藏二紀餘。
空留冡上劍，不見枕中書。
山黑佳城閟，堂陰旦宅虛。
悲心寄松檟，哀韻擁輀車。
門下大資顔公挽詩·其二
作者：李彌遜
朝代：宋

不作鸞臺夢，來尋鳳沼春。
劬勞知永慕，壽考見深仁。
示疾元非病，離人已反真。
生綃寫遺恨，猶露袞衣身。
阮郎歸
作者：李彌遜
朝代：宋

黃花猶未拆霜枝。今年秋較遲。六麼催泛玉東西。登高慶誕時。神仙事，古來稀。且為千歲期。戲萊堂上兩龐眉。何妨舉案齊。
降虎峰慧慈塔
作者：李彌遜
朝代：宋

喚起田公趁曉耕，香雲已带瀉簷聲。
如何乞取摩空手，爲挽天河洗甲兵。
陪五馬諸公遊西山泛舟待月而歸偶作
作者：李彌遜
朝代：宋

鳥烏聲樂報新晴，起覓鄰翁作隊行。
愛日葵心傾爛熳，尋春蝶夢去縱横。
人歸髙屋山逾碧，船到平灘月已生。
客裏不諳風景好，欲將此夕竝登瀛。
陪大慈老登古院
作者：李彌遜
朝代：宋

林影横榰折腳床，禪翁喚我坐斜陽。
諸天共說無生話，萬壑同薰不盡香。
茗椀泛雲醒遠目，藜羹煑玉閙枯腸。
逢人若問峰頭事，翠竹陰中菊正黄。
陪館中同舍遊方池分韻得香字
作者：李彌遜
朝代：宋

紅蕖碧水如曲江，醉惱諸人欲斷腸。
波光花氣來無旁，人面生春酒面凉。
男兒莫遣兩鬂霜，何妨騎馬似知章。
銀鈎未落片雲黑，定有六丁呼阿香。
陳氏太君挽詩·其一
作者：李彌遜
朝代：宋

淑德嬪賢裔，宜家有令人。
蘋蘩寒更潔，繭績老猶親。
月館虛陶客，雲阡失孟鄰。
悲風獵丹旐，行路亦霑巾。
陳氏太君挽詩·其二
作者：李彌遜
朝代：宋

之子榮親志，長纓萬里歸。
如何晝錦地，不見老萊衣。
誰謂松難老，俄成露易晞。
平生三釡樂，空使寸心違。
雨中登北樓
作者：李彌遜
朝代：宋

白首登臨海一隅，晚風吹雨上髭鬚。
日邉不見平安使，雲影滿川山有無。
雪後詹伯尹周少隱見過置酒次伯尹韻
作者：李彌遜
朝代：宋

春雪不禁風，散作六花墮。
方庭截明玉，純白不可唾。
枯腸索慳句，喁噞空百過。
同襟得二妙，敵我愁城破。
試酌扶龍鍾，重觴念頔鬌。
西齋尚有氈，庶足供雲臥。
壁間見三閭，推枕爲賡些。
雲門道中晚步
作者：李彌遜
朝代：宋

層林疊巘暗東西，山轉崗回路更迷。
望與游雲奔落日，步隨流水赴前溪。
樵歸野燒孤煙盡，牛臥春犂小麥低。
獨繞輞川圖畫裏，醉扶白叟杖青藜。
青原臺與兄弟同賦
作者：李彌遜
朝代：宋

髙臺瞰層碧，岫幌森筠幢。
恍如青原人，覿面呼老龎。
胡爲未免俗，儒冠學爲邦。
曾無白雨手，但補百碎腔。
平生愛山癖，至老成膏肓。
窮探偶會意，夜半力欲扛。
一存短豆戀，心境不得雙。
坐曠燕巢幕，覽勝猿窺窗。
故山如故人，未見心已降。
脂車蠟兩屐，烟雲恣衝撞。
竹根掃三徑，荷鍤懸酒缸。
外物不可必，斯言有如江。
青玉案
作者：李彌遜
朝代：宋

楊花盡做難拘管。也解趁、飛紅伴。驄馬無情人漸遠。沙平淺渡，雨溼孤村，何處長亭晚。欲憑桃葉傳春怨。算不似、斜風倩雙燕。縱得書來春又換。只將心事，分付眉尖，寂寞梨花院。
面壁庵
作者：李彌遜
朝代：宋

敗壁縱横銷翠煙，巖花猶落舊庵前。
從來說法無人會，寂寂空山謾九年。
題大儒寮小閣
作者：李彌遜
朝代：宋

青鞋踏盡劍鋩山，借枕僧房落照間。
髙屋憑虚聽泉語，嶺雲應似我身閑。
題子陽監丞見一庵
作者：李彌遜
朝代：宋

雲間幽好許誰參，十畝林園擁舍南。
隱几獻花真不二，舉杯邀月但成三。
着鞭有路非吾樂，彈鋏無求只自甘。
吾亦營巢老深竹，肯分華榜共名庵。
題張仲宗鷗盟軒
作者：李彌遜
朝代：宋

寄語沙頭不下鷗，詩翁新葺面江樓。
早知世事翻覆手，更覺人生起滅漚。
念盡不應書咄咄，身閑何用榜休休。
徑須来結忘機伴，春水浮天不繫舟。
題明叔郎中海月吹笛圖
作者：李彌遜
朝代：宋

天上星郎騎省孫，興隨孤月到無垠。
浮槎夜入魚龍宅，横竹秋生海嶽雲。
控鯉丹成終獨往，騎鯨仙去杳難群。
紛紛世上知君少，畫茟猶能續異聞。
題汪祖義桂林堂
作者：李彌遜
朝代：宋

彼蒼曾不與人期，勝事由來德所基。
閉戶一經真有子，傳家三世定逢時。
摛詞自得江山助，種學寧求燕雀知。
寄與諸郎飽黄卷，桂林還見長孫枝。
題福唐郡園清閟亭
作者：李彌遜
朝代：宋

公餘自種南階竹，好事風流今未聞。
但得七人來結友，何須千畝比封君。
風梢不定微藏日，雨葉初乾薄带雲。
自是甘棠人愛惜，不憂寒谷遇樵斤。
題福州與春亭
作者：李彌遜
朝代：宋

史君同樂在春亭，吏退心田水様清。
恰似春風吹百卉，白紅無數不知名。
題興敎寺
作者：李彌遜
朝代：宋

雲開岫幌隱禪扉，髙屋憑虚面翠微。
午枕有香清蝶夢，晚林無路送鴻飛。
一丘一壑真吾事，三沭三薰悟昨非。
山意有情留倦客，樹頭誰道不如歸。
題范才元湘江詩畫
作者：李彌遜
朝代：宋

詩才妙入江南畫，畫手工傳渭北詩。
一段澄心卷湘水，吟軒長對喚船時。
題葉子寧林巢
作者：李彌遜
朝代：宋

誰穿空翠開蜂房，尺欄寸徑一肘墻。
主人官閑若避俗，北窗髙臥追羲皇。
客來初騎果下馬，側身卻轉花邉廊。
新成桃李礙倚杖，旋徹戶牖留飛觴。
欲眠姑去甘晝寂，不醉無歸拚夜長。
使君早有冲天志，略展風翰無地試。
已知齊物觀世間，小卜一枝聊自戲。
坐中香穗亂雲影，睡起花甘攪禪味。
鷄蟲得失何足論，鵬鷃升沉了無意。
昔人掩鼻恐不免，天與公才那可置。
清霜萬里看横秋，莫作南柯始封計。
題葉擇甫繡壁軒
作者：李彌遜
朝代：宋

閩山固多奇，會意一峰足。
豈徒快登臨，政欲伴幽獨。
丈人隱禪關，窗戶閉秋綠。
簷間絕壁起，秀色近可掬。
丹黄與白紅，楓櫟間花木。
微雲一過之，綉錦初脱軸。
是翁貧不憂，朝飯罄儲粟。
隻雞呼近社，笑傲杯中玉。
酒酣自起舞，身外置榮辱。
君家大児手，千障入縑幅。
何妨寫顛崖，老樹傍髙屋。
佗年明光歸，展玩長在目。
題薛直老府園萬象亭
作者：李彌遜
朝代：宋

斷取方壺壯郡壕，鈎連野色上亭臯。
星移日轉天容麗，江净山明地軸髙。
下榻筵賓供歗咏，凝香罷寢助風騷。
使君八九吞雲夢，小展風烟遺我曹。
題趙幹江行初雪圖
作者：李彌遜
朝代：宋

瓜步西頭水拍天，白鷗波上寄長年。
箇中認得江南手，十里黄蘆雪打船。
風雁行
作者：李彌遜
朝代：宋

閩山蒼蒼江水長，鴻雁北去隨春陽。
天寒野暗烟樹濕，雨急風髙驚斷行。
前飛一雁鳴且顧，後飛一雁悲獨翔。
傷心極目暮雲碧，兄弟南北俱相望。
飲酒
作者：李彌遜
朝代：宋

淵明不止酒，屈原長獨醒。
一樽有妙理，二子未忘形。
車上無垂墜，眼中誰白青。
陶然醒醉外，物我兩冥冥。
飲酒·不寐
作者：李彌遜
朝代：宋

不寐苦長夜，起看天未明。
疏星微占曉，宿霧冷遮晴。
人逐秋風老，事隨朝日生。
南飛多過雁，早寄靖邊聲。
飲酒·多病
作者：李彌遜
朝代：宋

茗椀醒晝寢，粥盂供晚餐。
支離慚受粟，拓落笑爲官。
幡影伽藍古，鈴聲窣堵寒。
病多閑步屐，猶可據征鞍。
飲酒·客至
作者：李彌遜
朝代：宋

客至旋盥櫛，出門驚兩翁。
山川十年隔，風雨一軒同。
人事等飄瓦，生涯各轉蓬。
時危命如羽，憂樂酒盃中。
飲酒·懷遠
作者：李彌遜
朝代：宋

去年别懷玉，山浄覺秋髙。
歲月頻思夢，江湖多怨濤。
無書寄風翼，有鬢着霜毛。
獨立寒汀暮，忘言正鬰陶。
飲酒·晚望
作者：李彌遜
朝代：宋

寒日倚江閣，晚雲低可攀。
溪翁隨水上，田婦赴虛還。
幻境夢占夢，畏塗山復山。
乾坤有餘地，閑處着衰顔。
飲酒·臨海觀望
作者：李彌遜
朝代：宋

指極分南北，觀瀾混濁清。
盪胸金餅上，覿面玉繩横。
洲渚平漚發，風雲一噫生。
神山端可往，九萬作寬程。
駕還觀燈
作者：李彌遜
朝代：宋

琳宇風微寶輅還，春隨人意卻餘寒。
金堤花擁華芝蓋，銀漢雲扶白玉盤。
宴及臣鄰三事協，歡均區宇九夷安。
年年端闕龍燈試，萬歲聲中拜舞看。
驀山溪
作者：李彌遜
朝代：宋

竹邊柳外，兩兩寒梅樹。疏影上簾櫳，似卻□、一枝橫暮。玉肌瘦損，有恨不禁春，縈冰佩，整風裳，悵望瑤臺路。我來勝賞，持酒花深處。天曉釀幽香，正一霎、如酥小雨。江山得助，臭味許誰同，長安遠，故人疏，夢到江南否。
驀山溪
作者：李彌遜
朝代：宋

衝寒山意，未放江頭樹。老去恨春遲，數花期、朝朝暮暮。疏英冷蕊，也為有情忙，深夜月，小庭中，絕勝西城路。調元妙手，便是春來處。醞造十分香，更暖借、毫端煙雨。狂歌醉客，小摘問東風，花謝後，子成時，趁得和羹否。
黄山在歙郡之北雄麗傑出可與嵩少爭衡世傳黄帝與浮丘容成公鍊丹其下功成仙去南有紫陽蓊欎相望唐景雲中仙人許宣平舊隱也伯氏來倅之始鋤荒聚礫爲臺數仞揖二山之秀既成予自宣來乘髙四顧飄然有凌雲意思電旌風馭朝夕往來其間作歌以招之云
作者：李彌遜
朝代：宋

髯龍飛空去雲急，雨翁蹋雲挽龍入。
猩啼鶴怨凝春愁，三十六峰黛鬟濕。
紫陽照空天夜明，棲烟採玉唐宣平。
碧桃自熟人自遠，千秋月露含凄清。
璜臺十成架蘭芷，花風吹樓蔓香起。
青霓叩閽帝下遊，挹斗扳箕荐瓊醴。
南山北山朝莫青，雲關岫幌開鱗鱗，衆真胡爲駕凌冥。
寄言流星盍歸只，宰官自是騎鯨李。
黄蘗歸途以碧潭清皎潔爲韻分得碧字真歇泛舟先歸
作者：李彌遜
朝代：宋

苦爲捫蘿行，正坐愛山癖。
振衣雲中樹，洗耳泉上石。
稍尋優缽林，偶旁瞿曇宅。
溪横走羊腸，山轉回龍脊。
兩難伴榰笻，二老共飛錫。
望迷落葉秋，坐斷蒲團夕。
雲歸遶窗明，香盡出簷碧。
希聲發巖竇，妙觀生墻壁。
塵緣苦椎板，勝事成今昔。
離家月垂鈎，歸路月掛壁。
師今一帆輕，我向百里役。
船子罷持橈，趙州行驀直。
黎道人自長沙入閩觧石見之論易頗有所得自言居醴陵山中有田廬養魚種竹可以卒歲作取足庵義方堂優游其間藏書敎子甚樂也遽還求詩贈之
作者：李彌遜
朝代：宋

兩腳不踏咸陽塵，兩眼不逐瀟湘春。
胸中乾坤照萬古，奇偶縱横何足數。
閉門有竹食有魚，遺子有田家有書。
一生可了心自足，世上紛紛謾榮辱。
龍學許公挽詩·其一
作者：李彌遜
朝代：宋

粹德山藏玉，高標木秀林。
三朝侍楓禁，列郡憇棠陰。
文翰家聲在，規模國計深。
盖棺頭正黑，空負濟時心。
龍學許公挽詩·其二
作者：李彌遜
朝代：宋

晚起故園興，柴車歸鹿門。
營家無立壁，愛客不空尊。
喪亂長纓絕，悲凉舊劍存。
不堪聽楚些，無處可招魂。
七夕
作者：李彭
朝代：宋

儿时闻天孙，今夕聘河鼓。鸣机应暂停，飞鹊桥边渡。藁砧倦服箱，舍策息怨语。常时别经年，雪涕作零雨。念各非妙龄，无复啼着曙。痴儿去蹇拙，芳樽肴核具。颇怜柳柳州，文字稍誇诩。昔在台省时，模画秘莫睹。奈何吐愤辞，投荒犹未悟。性与是身俱，巧拙有常度。何能谒以获，讵有期而去。悠悠区中缘，当今爱体素。
七夕
作者：李彭
朝代：宋

儿时闻天孙，今夕聘河鼓。
鸣机应暂停，飞鹊桥边渡。
藁砧倦服箱，舍策息怨语。
常时别经年，雪涕作零雨。
念各非妙龄，无復啼着曙。
痴儿去蹇拙，芳樽肴核具。
颇怜柳柳州，文字稍夸诩。
昔在台省时，模画秘莫覩。
奈何吐愤辞，投荒犹未悟。
性与是身俱，巧拙有常度。
何能谒以获，讵有期而去。
悠悠区中缘，当今爱体素。
七夕
作者：李彭
朝代：宋

兒時聞天孫，今夕聘河鼓。
鳴機應暫停，飛鵲橋邊渡。
藁砧倦服箱，捨策息怨語。
常時别經年，雪涕作零雨。
念各非妙齡，無復啼着曙。
癡兒去蹇拙，芳樽肴核具。
頗憐柳柳州，文字稍誇詡。
昔在台省時，模畫秘莫覩。
奈何吐憤辭，投荒猶未悟。
性與是身俱，巧拙有常度。
何能謁以獲，詎有期而去。
悠悠區中緣，當今愛體素。
七夕怀徐十用去年所赋东坡清凉韵
作者：李彭
朝代：宋
体裁：七言律诗

幽人喜雨静无尘，雨罢幽虫料理人。顾我维摩方卧病，忆君徐稚是前身。钟鸣祗树年华隔，潮上吴江月色新。共看牵牛渡河汉，月残露脚湿纶巾。
七夕懷徐十用去年所賦東坡清凉韻
作者：李彭
朝代：宋

幽人喜雨静無塵，雨罷幽蟲料理人。
顧我維摩方卧病，憶君徐稚是前身。
鐘鳴祗樹年華隔，潮上吳江月色新。
共看牽牛渡河漢，月殘露脚濕綸巾。
七夕用东坡韵
作者：李彭
朝代：宋

老火微微迹已陈，稚金稍稍欲亲人。蛛丝曲缀当时态，旧叶频浇见在身。女隶不堪严侍立，天孙谁识靓妆新。柳州太巧何须乞，怜汝题诗正角巾。
七夕用东坡韵
作者：李彭
朝代：宋

老火微微迹已陈，稚金稍稍欲亲人。
蛛丝曲缀当时态，旧叶频浇见在身。
女隶不堪严侍立，天孙谁识靓粧新。
柳州太巧何须乞，怜汝题诗正角巾。
七夕用東坡韻
作者：李彭
朝代：宋

老火微微迹已陳，稚金稍稍欲親人。
蛛絲曲綴當時態，舊葉頻澆見在身。
女隸不堪嚴侍立，天孫誰識靚粧新。
柳州太巧何須乞，憐汝題詩正角巾。
七月十九夜有大星殒于西北
作者：李彭
朝代：宋
体裁：古风

迢迢天汉星，寂寂夜未艾。孰居无事中，差次若玑贝。向来西北隅，炜然独颠沛。彼苍既悠远，神理滋茫昧。岂君坐逐客，无乃勇自退。嘒彼亦何为，竟夕屹相对。络纬啼井栏，和我微吟内。
七月十九夜有大星殞于西北
作者：李彭
朝代：宋

迢迢天漢星，寂寂夜未艾。
孰居無事中，差次若璣貝。
向來西北隅，煒然獨顛沛。
彼蒼既悠遠，神理滋茫昧。
豈君坐逐客，無乃勇自退。
嘒彼亦何爲，竟夕屹相對。
絡緯啼井欄，和我微吟內。
三益斋
作者：李彭
朝代：宋

知人实未易，定交良独难。胜已谢容悦，有来期必端。明公迈往姿，劲气摩谏垣。确讱金石贯，博极溟渤宽。遗经起凡例，射策凌孔鸾。睥睨汉庭右，言激壮士肝。耻作子公书，肯弹贡禹冠。小试不尽妙，银章楚江干。抱牍雁鹜行，欲作故时看。弹治非柱后，缩手心胆寒。何尝扰狱事，民自以不冤。如卿未惭老，此语垂不刊。虚怀望三益，阅此贤士关。要须得伟人，阔步未登坛。拜公丈人行，摄衣许跻攀。反蒙补我劓，况复亲芝兰。会心在简要，我言真觉烦。章成谢不敏，猥并劳一删。
三益斋
作者：李彭
朝代：宋

知人实未易，定交良独难。
胜已谢容悦，有来期必端。
明公迈往姿，劲气摩谏垣。
确讱金石贯，博极溟渤宽。
遗经起凡例，射策凌孔鸾。
睥睨汉庭右，言激壮士肝。
耻作子公书，肯弹贡禹冠。
小试不尽妙，银章楚江干。
抱牍鴈鹜行，欲作故时看。
弹治非柱后，缩手心胆寒。
何尝扰狱事，民自以不冤。
如卿未惭老，此语垂不刊。
虚怀望三益，阅此贤士关。
要须得伟人，阔步未登坛。
拜公丈人行，摄衣许跻攀。
反蒙补我劓，况復亲芝兰。
会心在简要，我言真觉烦。
章成谢不敏，猥并劳一删。
三益齋
作者：李彭
朝代：宋

知人實未易，定交良獨難。
勝已謝容悦，有來期必端。
明公邁往姿，勁氣摩諫垣。
確訒金石貫，博極溟渤寬。
遺經起凡例，射策凌孔鸞。
睥睨漢庭右，言激壯士肝。
恥作子公書，肯彈貢禹冠。
小試不盡妙，銀章楚江干。
抱牘鴈鶩行，欲作故時看。
彈治非柱後，縮手心膽寒。
何嘗擾獄事，民自以不冤。
如卿未慚老，此語垂不刊。
虚懷望三益，閲此賢士關。
要須得偉人，闊步未登壇。
拜公丈人行，攝衣許躋攀。
反蒙補我劓，况復親芝蘭。
會心在簡要，我言真覺煩。
章成謝不敏，猥并勞一刪。
上黄太史魯直詩
作者：李彭
朝代：宋

扈聖當元祐，雄名獨擅長。
羣公調玉燭，延閣近扶桑。
揮灑驚雷雨，觀瞻列堵墻。
密雲来北苑，珍菓出明光。
柱下惟青史，銀臺無露章。
胡爲隨逐客，不作瑞齋房。
岑寂金華省，蕭條玉筍行。
長庚萬里去，大雅百夫望。
老覺丹心壯，閑知清畫長。
珍蔬時入饌，荔子喜傳芳。
世故跏趺遠，生涯嘯傲傍。
甘爲劍外客，誰念太官羊。
宣室二天詔，遺弓萬國傷。
老臣還召畢，陛下過成康。
澤笏皆忠讜，彈冠多俊良。
力辭佳吏部，直作老潛郎。
憶在金華日，寧扶八座床。
未能窺絳帳，頗識戲羅囊。
候雁隨陽去，奔駒度隙忙。
千秋銅狄泣，萬古玉人藏。
諸阮釁猶在，蘄春痛未央。
羣雛極鵝雁，衆口歎蛩螀。
恨乏一廛地，歸来屢擇鄉。
親交標鬼錄，卜築近僧坊。
宿鳥頻窺牖，行蝸毎畫梁。
著渠上麟閣，耻學賦高唐。
勤我十年夢，持公一瓣香。
聊堪比游夏，何敢似班揚。
尚愧管中見，應須肘後方。
他時解顔笑，何止獲升堂。
上黄太史鲁直诗
作者：李彭
朝代：宋

扈圣当元佑，雄名独擅长。
羣公调玉烛，延阁近扶桑。
挥洒惊雷雨，观瞻列堵墻。
密云来北苑，珍菓出明光。
柱下惟青史，银台无露章。
胡为随逐客，不作瑞斋房。
岑寂金华省，萧条玉笋行。
长庚万里去，大雅百夫望。
老觉丹心壮，闲知清画长。
珍蔬时入馔，荔子喜传芳。
世故跏趺远，生涯啸傲傍。
甘为剑外客，谁念太官羊。
宣室二天诏，遗弓万国伤。
老臣还召毕，陛下过成康。
泽笏皆忠谠，弹冠多俊良。
力辞佳吏部，直作老潜郎。
忆在金华日，宁扶八座床。
未能窥绛帐，颇识戏罗囊。
候雁随阳去，奔驹度隙忙。
千秋铜狄泣，万古玉人藏。
诸阮衅犹在，蕲春痛未央。
羣雏极鹅雁，众口叹蛩螀。
恨乏一廛地，归来屡择乡。
亲交标鬼录，卜筑近僧坊。
宿鸟频窥牖，行蜗毎画梁。
着渠上麟阁，耻学赋高唐。
勤我十年梦，持公一瓣香。
聊堪比游夏，何敢似班扬。
尚愧管中见，应须肘后方。
他时解颜笑，何止获升堂。
上黄太史鲁直诗
作者：李彭
朝代：宋

扈圣当元祐，雄名独擅长。群公调玉烛，延阁近扶桑。挥洒惊雷雨，观瞻列堵墙。密云来北苑，珍果出明光。柱下惟青史，银台无露章。胡为随逐客，不作瑞斋房。岑寂金华省，萧条玉笋行。长庚万里去，大雅百夫望。老觉丹心壮，闲知清画长。珍蔬时入馔，荔子喜传芳。世故跏趺远，生涯啸傲傍。甘为剑外客，谁念太官羊。宣室二天诏，遗弓万国伤。老臣还召毕，陛下过成康。泽笏皆忠谠，弹冠多俊良。力辞佳吏部，直作老潜郎。忆在金华日，宁扶八座床。未能窥绛帐，颇识戏罗囊。候雁随阳去，奔驹度隙忙。千秋铜狄泣，万古玉人藏。诸阮衅犹在，蕲春痛未央。群雏极鹅雁，众口叹蛩螀。恨乏一廛地，归来屡择乡。亲交标鬼录，卜筑近僧坊。宿鸟频窥牖，行蜗每画梁。著渠上麟阁，耻学赋高唐。勤我十年梦，持公一瓣香。聊堪比游夏，何敢似班扬。尚愧管中见，应须肘后方。他时解颜笑，何止获升堂。
不宿开先道中口占
作者：李彭
朝代：宋

稚菊含佳色，苔痕上老筇。了山已埋玉，卢老自鸣钟。但饮东溪水，休看双剑峰。斜阳空翠合，犹听隔溪舂。
不宿开先道中口占
作者：李彭
朝代：宋

穉菊含佳色，苔痕上老笻。
了山已埋玉，卢老自鸣钟。
但饮东溪水，休看双剑峰。
斜阳空翠合，犹听隔溪舂。
不宿開先道中口占
作者：李彭
朝代：宋

穉菊含佳色，苔痕上老笻。
了山已埋玉，盧老自鳴鐘。
但飲東溪水，休看雙劍峰。
斜陽空翠合，猶聽隔溪舂。
东台
作者：李彭
朝代：宋

门巷依依称意苔，杖藜野色逐人开。马驹卓锡今应在，康乐翻经那复来。云物苍茫山远近，波声宛转水萦回。风流赖有潘怀县，一洗从前猿鹤哀。
东台
作者：李彭
朝代：宋

门巷依依称意苔，杖藜野色逐人开。
马驹卓锡今应在，康乐翻经那復来。
云物苍茫山远近，波声宛转水萦回。
风流赖有潘怀县，一洗从前猿鹤哀。
东庵舒老出徐兔图障求诗章末兼戏行叟
作者：李彭
朝代：宋

宛陵包虎天下无，徐生之兔画作殊。眼明忽见此粲者，在笥不独藏于菟。平冈雄兔脚扑朔，草树深烟纷漠漠。悬知丹青相拂斫，不怕苍鹰头戴角。坡陀雌兔眼迷离，拊怜大儿携小儿。衔粟分甘且疗饥，学母由来无不为。东庵道人念俱寂，遣予不复嘲热客。生绡新图聊一出，便觉野风来四壁。缅怀中有衣褐徒，不牙不角真趺居。莫令举网拔豪族，汤沐管城还自娱。黑头归来能自了，岩壑犹堪伴猿鸟。
东庵舒老出徐兔图障求诗章末兼戏行叟
作者：李彭
朝代：宋

宛陵包虎天下无，徐生之兔画作殊。
眼明忽见此粲者，在笥不独藏于菟。
平冈雄兔脚扑朔，草树深烟纷漠漠。
悬知丹青相拂斫，不怕苍鹰头戴角。
坡陀雌兔眼迷离，拊怜大儿携小儿。
衔粟分甘且疗饥，学母由来无不为。
东庵道人念俱寂，遣予不復嘲热客。
生绡新图聊一出，便觉野风来四壁。
缅怀中有衣褐徒，不牙不角真趺居。
莫令举网拔豪族，汤沐管城还自娯。
黑头归来能自了，岩壑犹堪伴猿鸟。
东湖夜归赋诗二章呈驹甫师川
作者：李彭
朝代：宋

春归土膏动，草际来和风。厉厉气又严，晏阴似穷冬。崇兰未含薰，蔽芾萧艾中。仲长久埋照，幽期得无功。湖光起遥裔，淑景复冲融。连山倒垂碧，落日半规红。不须劳意匠，物色自无穷。弱龄百不堪，寄傲及壮节。从人笑数奇，丘壑藏我拙。客梦漳水头，邻鸡鸣枯楬。荷锄挟新诗，怀哉清夜月。野桃欲着花，几见堪黍雪。当还灌我园，终岁饱葵蕨。
东湖夜归赋诗二章呈驹甫师川·其一
作者：李彭
朝代：宋

春归土膏动，草际来和风。
厉厉气又严，晏阴似穷冬。
崇兰未含熏，蔽芾萧艾中。
仲长久埋照，幽期得无功。
湖光起遥裔，淑景復冲融。
连山倒垂碧，落日半规红。
不须劳意匠，物色自无穷。
东湖夜归赋诗二章呈驹甫师川·其一
作者：李彭
朝代：宋

春归土膏动，草际来和风。厉厉气又严，晏阴似穷冬。崇兰未含薰，蔽芾萧艾中。仲长久埋照，幽期得无功。湖光起遥裔，淑景复冲融。连山倒垂碧，落日半规红。不须劳意匠，物色自无穷。
东湖夜归赋诗二章呈驹甫师川·其二
作者：李彭
朝代：宋

弱龄百不堪，寄傲及壮节。
从人笑数奇，丘壑藏我拙。
客梦漳水头，邻鷄鸣枯楬。
荷鉏挟新诗，怀哉清夜月。
野桃欲着花，几见堪黍雪。
当还灌我园，终岁饱葵蕨。
东湖夜归赋诗二章呈驹甫师川·其二
作者：李彭
朝代：宋

弱龄百不堪，寄傲及壮节。从人笑数奇，丘壑藏我拙。客梦漳水头，邻鸡鸣枯楬。荷锄挟新诗，怀哉清夜月。野桃欲着花，几见堪黍雪。当还灌我园，终岁饱葵蕨。
东翻经台
作者：李彭
朝代：宋

枉渚映寒林，野航飞鸟急。
不见康乐侯，衡门烟际人。
东翻经台
作者：李彭
朝代：宋

枉渚映寒林，野航飞鸟急。不见康乐侯，衡门烟际入。
中秋遇雨夜将半素月流天可爱感予赋诗
作者：李彭
朝代：宋

云将长空斮絮晴，肤寸而合雨建瓴。阿香推车不知倦，雅意望舒无复明。地行贱臣未辨诉，斜汉左界俄无声。虽非西园清夜乐，起予缥瓷来酌醽。举觞婵娟听我语，樽下藉汝攻愁城。长令屏翳当令节，莫遣楚氛蔽明月。
中秋遇雨夜将半素月流天可爱感予赋诗
作者：李彭
朝代：宋

云将长空斮絮晴，肤寸而合雨建瓴。
阿香推车不知倦，雅意望舒无復明。
地行贱臣未辨诉，斜汉左界俄无声。
虽非西园清夜乐，起予缥瓷来酌醽。
举觞婵娟听我语，樽下藉汝攻愁城。
长令屏翳当令节，莫遣楚氛蔽明月。
中秋遇雨夜將半素月流天可愛感予賦詩
作者：李彭
朝代：宋

雲將長空斮絮晴，膚寸而合雨建瓴。
阿香推車不知倦，雅意望舒無復明。
地行賤臣未辨訴，斜漢左界俄無聲。
雖非西園清夜樂，起予縹瓷來酌醽。
舉觴嬋娟聽我語，樽下藉汝攻愁城。
長令屏翳當令節，莫遣楚氛蔽明月。
久不得六弟消息二絕·其一
作者：李彭
朝代：宋

去日么荷拳未舒，水花高蓋已扶疏。
大醫法窟應尋遍，有底能忘一紙書。
久不得六弟消息二絕·其二
作者：李彭
朝代：宋

平生大敵劉文叔，每發一兵鬢爲蒼。
不得淮南近消息，蕭然添我鬢毛霜。
久不得六弟消息二绝
作者：李彭
朝代：宋

去日么荷拳未舒，水花高盖已扶疏。大医法窟应寻遍，有底能忘一纸书。平生大敌刘文叔，每发一兵鬓为苍。不得淮南近消息，萧然添我鬓毛霜。
久不得六弟消息二绝·其一
作者：李彭
朝代：宋
体裁：七言绝句

去日么荷拳未舒，水花高盖已扶疏。大医法窟应寻遍，有底能忘一纸书。
久不得六弟消息二绝·其二
作者：李彭
朝代：宋
体裁：七言绝句

平生大敌刘文叔，每发一兵鬓为苍。不得淮南近消息，萧然添我鬓毛霜。
久不得潘髯书
作者：李彭
朝代：宋

八字山头雁，武昌江上鱼。略无千里远，不寄一行书。度鸟愈清旷，晴云时卷舒。河阳应好在，有底苦相疏。
久不得潘髯书
作者：李彭
朝代：宋

八字山头鴈，武昌江上鱼。
略无千里远，不寄一行书。
度鸟愈清旷，晴云时卷舒。
河阳应好在，有底苦相疏。
久不得潘髯書
作者：李彭
朝代：宋

八字山頭鴈，武昌江上魚。
略無千里遠，不寄一行書。
度鳥愈清曠，晴雲時卷舒。
河陽應好在，有底苦相疏。
九日奉呈元亮兄
作者：李彭
朝代：宋

穷秋风落山，岁事几转轴。萧然四壁空，触眼困羁束。我尘已生甑，兄亦未有屋。少也不如人，自视真陆陆。北阮乌贺兰，绝影追风足。谁知荐圜丘，乃用茧栗犊。弃置勿复陈，万事蕉梦鹿。渺渺天界高，宫黄著畦菊。能来慰艰勤，浊醪巾可漉。虽无熊耳杯，要自尊中渌。属厌谢珍羞，无祸可当福。回观夸夺儿，往往加烦促。
九日奉呈元亮兄
作者：李彭
朝代：宋

穷秋风落山，岁事几转轴。
萧然四壁空，触眼困羁束。
我尘已生甑，兄亦未有屋。
少也不如人，自视真陆陆。
北阮乌贺兰，绝影追风足。
谁知荐圜丘，乃用茧栗犊。
弃置勿復陈，万事蕉梦鹿。
渺渺天界高，宫黄着畦菊。
能来慰艰勤，浊醪巾可漉。
虽无熊耳杯，要自尊中渌。
属厌谢珍羞，无祸可当福。
回观夸夺儿，往往加烦促。
九日奉呈元亮兄
作者：李彭
朝代：宋

窮秋風落山，歲事幾轉軸。
蕭然四壁空，觸眼困羈束。
我塵已生甑，兄亦未有屋。
少也不如人，自視真陸陸。
北阮烏賀蘭，絕影追風足。
誰知薦圜丘，乃用繭栗犢。
棄置勿復陳，萬事蕉夢鹿。
渺渺天界高，宫黄著畦菊。
能來慰艱勤，濁醪巾可漉。
雖無熊耳杯，要自尊中淥。
屬厭謝珍羞，無禍可當福。
回觀夸奪兒，往往加煩促。
书怀
作者：李彭
朝代：宋
体裁：五言律诗

未作终焉计，怀哉兴不疏。逢人问息耗，阅岁叹乘除。老境来颜面，归家识此渠。攀缘俱断绝，何暇羡严徐。
书龙寿寺煮泉亭壁
作者：李彭
朝代：宋

病马系乔木，携筇到上方。江花迷枉渚，野竹乱鸣榔。石灶怀桑苧，洼尊忆漫郎。吾生真寄傲，佛地欲深藏。客里多岑寂，寻春兴独赊。擎来妙喜叶，尽属法王家。不见青鞋士，来煎黑面茶。幽怀在天末，落日更鸣鸦。
书龙寿寺煮泉亭壁·其一
作者：李彭
朝代：宋

病马系乔木，携筇到上方。江花迷枉渚，野竹乱鸣榔。石灶怀桑苧，洼尊忆漫郎。吾生真寄傲，佛地欲深藏。
书龙寿寺煮泉亭壁·其一
作者：李彭
朝代：宋

病马繫乔木，携笻到上方。
江花迷枉渚，野竹乱鸣榔。
石竈怀桑苎，漥尊忆漫郎。
吾生真寄傲，佛地欲深藏。
书龙寿寺煮泉亭壁·其二
作者：李彭
朝代：宋

客裏多岑寂，寻春兴独賖。
擎来妙喜叶，尽属法王家。
不见青鞋士，来煎黑面茶。
幽怀在天末，落日更鸣鸦。
书龙寿寺煮泉亭壁·其二
作者：李彭
朝代：宋

客里多岑寂，寻春兴独赊。擎来妙喜叶，尽属法王家。不见青鞋士，来煎黑面茶。幽怀在天末，落日更鸣鸦。
予与谢幼槃董瞿老诸人往在临川甚昵幼槃已在鬼录后五年复与瞿老会宿于星渚是夕大风雨因诵苏州谁知风雨夜复此对床眠之句归赋十章以寄
作者：李彭
朝代：宋

剩客苦填委，神交多乖离。静言数存没，惊风邈难追。水清石自见，山高鸟鸣悲。一杯且相属，何庸记吾谁。久矣羌山游，幽讨无复遗。如观侏儒节，触类或可推。山灵厚相戏，傲以所不知。故放出岫云，变更无定姿。忆昨谢幼舆，宜著丘壑中。论交曲糵底，愁绝连樽空。自我失此士，清梦随归鸿。封胡与羯末，安知无馀风。高台拟岘首，孤峰陵天姥。与子各壮年，车鲜马亦怒。岁月忽欺人，于迈不可补。讵知唤仍回，藜床同夜雨。谁其妙丹青，将军独曹霸。能开生面姿，拂绢貌照夜。伟哉千载后，万金不当价。吾欲评斯文，善学如善画。却老烦青精，度岁掘黄独。长乘下泽车，何烦挟丹毂。求我盛年非，常恐不可复。永结交旧欢，阿谟甘碌碌。吾怜阮嗣宗，口不挂臧否。是眼何亲疏，青白生誉毁。照邻殆庶者，颖脱当悟此。本心如虚空，何尝受尘滓。曩时太傅公，日下欲无对。富贵恐不免，大节在显晦。一朝出东山，勋业到鼎鼐。眷言固穷士，难进思易退。脂车离郊园，潜筠人许长。归来十亩阴，缥节已储霜。畦畛日将芜，况复病在床。亭亭望五老，烟云晚苍茫。渚蒲方茜绚，汀草亦芊绵。扶藜数过鸟，荡桨看归船。董子有来约，要在秋风前。已办河朔饮，更哦陶令篇。
予与谢幼槃董瞿老诸人往在临川甚昵幼槃已在鬼录后五年复与瞿老会宿于星渚是夕大风雨因诵苏州谁知风雨夜复此对床眠之句归赋十章以寄·其三
作者：李彭
朝代：宋

忆昨谢幼舆，宜著丘壑中。论交曲糵底，愁绝连樽空。自我失此士，清梦随归鸿。封胡与羯末，安知无馀风。
予与谢幼槃董瞿老诸人往在临川甚昵幼槃已在鬼录后五年复与瞿老会宿于星渚是夕大风雨因诵苏州谁知风雨夜复此对床眠之句归赋十章以寄·其九
作者：李彭
朝代：宋

脂车离郊园，潜筠人许长。归来十亩阴，缥节已储霜。畦畛日将芜，况复病在床。亭亭望五老，烟云晚苍茫。
予与谢幼槃董瞿老诸人往在临川甚昵幼槃已在鬼录后五年复与瞿老会宿于星渚是夕大风雨因诵苏州谁知风雨夜复此对床眠之句归赋十章以寄·其二
作者：李彭
朝代：宋

久矣羌山游，幽讨无复遗。如观侏儒节，触类或可推。山灵厚相戏，傲以所不知。故放出岫云，变更无定姿。
予与谢幼槃董瞿老诸人往在临川甚昵幼槃已在鬼录后五年复与瞿老会宿于星渚是夕大风雨因诵苏州谁知风雨夜复此对床眠之句归赋十章以寄·其五
作者：李彭
朝代：宋

谁其妙丹青，将军独曹霸。能开生面姿，拂绢貌照夜。伟哉千载后，万金不当价。吾欲评斯文，善学如善画。
予与谢幼槃董瞿老诸人往在临川甚昵幼槃已在鬼录后五年复与瞿老会宿于星渚是夕大风雨因诵苏州谁知风雨夜复此对床眠之句归赋十章以寄·其八
作者：李彭
朝代：宋

曩时太傅公，日下欲无对。富贵恐不免，大节在显晦。一朝出东山，勋业到鼎鼐。眷言固穷士，难进思易退。
予与谢幼槃董瞿老诸人往在临川甚昵幼槃已在鬼录后五年复与瞿老会宿于星渚是夕大风雨因诵苏州谁知风雨夜复此对床眠之句归赋十章以寄·其六
作者：李彭
朝代：宋

却老烦青精，度岁掘黄独。长乘下泽车，何烦挟丹毂。求我盛年非，常恐不可复。永结交旧欢，阿谟甘碌碌。
予与谢幼槃董瞿老诸人往在临川甚昵幼槃已在鬼录后五年复与瞿老会宿于星渚是夕大风雨因诵苏州谁知风雨夜复此对床眠之句归赋十章以寄·其十
作者：李彭
朝代：宋

渚蒲方茜绚，汀草亦芊绵。扶藜数过鸟，荡桨看归船。董子有来约，要在秋风前。已办河朔饮，更哦陶令篇。
予与谢幼槃董瞿老诸人往在临川甚昵幼槃已在鬼录后五年復与瞿老会宿于星渚是夕大风雨因诵苏州谁知风雨夜復此对床眠之句归赋十章以寄·其一
作者：李彭
朝代：宋
体裁：古风

剩客苦填委，神交多乖离。静言数存没，惊风邈难追。水清石自见，山高鸟鸣悲。一杯且相属，何庸记吾谁。
予与谢幼槃董瞿老诸人往在临川甚昵幼槃已在鬼录后五年復与瞿老会宿于星渚是夕大风雨因诵苏州谁知风雨夜復此对床眠之句归赋十章以寄·其一〇
作者：李彭
朝代：宋

渚蒲方蒨绚，汀草亦芊绵。
扶藜数过鸟，荡桨看归船。
董子有来约，要在秋风前。
已办河朔饮，更哦陶令篇。
予与谢幼槃董瞿老诸人往在临川甚昵幼槃已在鬼录后五年復与瞿老会宿于星渚是夕大风雨因诵苏州谁知风雨夜復此对床眠之句归赋十章以寄·其七
作者：李彭
朝代：宋
体裁：古风

吾怜阮嗣宗，口不挂臧否。是眼何亲疏，青白生誉毁。照邻殆庶者，颖脱当悟此。本心如虚空，何尝受尘滓。
予与谢幼槃董瞿老诸人往在临川甚昵幼槃已在鬼录后五年復与瞿老会宿于星渚是夕大风雨因诵苏州谁知风雨夜復此对床眠之句归赋十章以寄·其三
作者：李彭
朝代：宋

忆昨谢幼舆，宜着丘壑中。
论交麯糵底，愁绝连樽空。
自我失此士，清梦随归鸿。
封胡与羯末，安知无余风。
予与谢幼槃董瞿老诸人往在临川甚昵幼槃已在鬼录后五年復与瞿老会宿于星渚是夕大风雨因诵苏州谁知风雨夜復此对床眠之句归赋十章以寄·其九
作者：李彭
朝代：宋

脂车离郊园，潜筠人许长。
归来十亩阴，缥节已储霜。
畦畛日将芜，况復病在床。
亭亭望五老，烟云晚苍茫。
予与谢幼槃董瞿老诸人往在临川甚昵幼槃已在鬼录后五年復与瞿老会宿于星渚是夕大风雨因诵苏州谁知风雨夜復此对床眠之句归赋十章以寄·其二
作者：李彭
朝代：宋

久矣羌山游，幽讨无復遗。
如观侏儒节，触类或可推。
山灵厚相戏，傲以所不知。
故放出岫云，变更无定姿。
予与谢幼槃董瞿老诸人往在临川甚昵幼槃已在鬼录后五年復与瞿老会宿于星渚是夕大风雨因诵苏州谁知风雨夜復此对床眠之句归赋十章以寄·其五
作者：李彭
朝代：宋

谁其妙丹青，将军独曹霸。
能开生面姿，拂绢貎照夜。
伟哉千载后，万金不当价。
吾欲评斯文，善学如善画。
予与谢幼槃董瞿老诸人往在临川甚昵幼槃已在鬼录后五年復与瞿老会宿于星渚是夕大风雨因诵苏州谁知风雨夜復此对床眠之句归赋十章以寄·其八
作者：李彭
朝代：宋

曩时太傅公，日下欲无对。
富贵恐不免，大节在显晦。
一朝出东山，勲业到鼎鼐。
眷言固穷士，难进思易退。
予与谢幼槃董瞿老诸人往在临川甚昵幼槃已在鬼录后五年復与瞿老会宿于星渚是夕大风雨因诵苏州谁知风雨夜復此对床眠之句归赋十章以寄·其六
作者：李彭
朝代：宋

却老烦青精，度岁掘黄独。
长乘下泽车，何烦挟丹毂。
求我盛年非，常恐不可復。
永结交旧欢，阿谟甘碌碌。
予与谢幼槃董瞿老诸人往在临川甚昵幼槃已在鬼录后五年復与瞿老会宿于星渚是夕大风雨因诵苏州谁知风雨夜復此对床眠之句归赋十章以寄·其四
作者：李彭
朝代：宋
体裁：古风

高台拟岘首，孤峰陵天姥。与子各壮年，车鲜马亦怒。岁月忽欺人，于迈不可补。讵知唤仍回，藜床同夜雨。
予以王褒僮約授嗣行叟叟有書抵予并求跛奚移文且云要與僮約作伉儷以此詩戲之
作者：李彭
朝代：宋

髯奴上劵歸公許，跛奚移文猶見催。
臧獲要令成伉儷，文章相與挟風雷。
目成眉語似真爾，足躡心邀安在哉。
大士好奇聊一戲，不應禪寂便寒灰。
予以王褒僮约授嗣行叟叟有书抵予并求跛奚移文且云要与僮约作伉俪以此诗戏之
作者：李彭
朝代：宋

髯奴上券归公许，跛奚移文犹见催。臧获要令成伉俪，文章相与挟风雷。目成眉语似真尔，足蹑心邀安在哉。大士好奇聊一戏，不应禅寂便寒灰。
予以王褒僮约授嗣行叟叟有书抵予并求跛奚移文且云要与僮约作伉俪以此诗戏之
作者：李彭
朝代：宋

髯奴上劵归公许，跛奚移文犹见催。
臧获要令成伉俪，文章相与挟风雷。
目成眉语似真尔，足蹑心邀安在哉。
大士好奇聊一戏，不应禅寂便寒灰。
予夏中卧病起已見落葉因取淵明詩門庭多落葉慨然知已秋賦十章遣興·其一
作者：李彭
朝代：宋

西嶺障斜日，澄江來遶門。
歸鴉千萬點，暝色入遠村。
予夏中卧病起已見落葉因取淵明詩門庭多落葉慨然知已秋賦十章遣興·其一〇
作者：李彭
朝代：宋

沅湘歌九辯，梁父吟四愁。
虚齋無一事，坐對楚江秋。
予夏中卧病起已見落葉因取淵明詩門庭多落葉慨然知已秋賦十章遣興·其七
作者：李彭
朝代：宋

園中有奇貨，雨滿瓜芋田。
一飽吾已足，望山思悠然。
予夏中卧病起已見落葉因取淵明詩門庭多落葉慨然知已秋賦十章遣興·其三
作者：李彭
朝代：宋

境静輪鞅寡，堦空絡緯多。
蕭然正遐矚，脱葉下庭柯。
予夏中卧病起已見落葉因取淵明詩門庭多落葉慨然知已秋賦十章遣興·其九
作者：李彭
朝代：宋

林廬亦云樂，欲語輙復已。
取琴撫徽絃，妙不在宫徵。
予夏中卧病起已見落葉因取淵明詩門庭多落葉慨然知已秋賦十章遣興·其二
作者：李彭
朝代：宋

燕坐修白業，焚香觀黄庭。
清霄降真侣，弭節或見聆。
予夏中卧病起已見落葉因取淵明詩門庭多落葉慨然知已秋賦十章遣興·其五
作者：李彭
朝代：宋

寒温機中素，榮歇洞庭葉。
發興鷗鳥行，風烟理舟楫。
予夏中卧病起已見落葉因取淵明詩門庭多落葉慨然知已秋賦十章遣興·其八
作者：李彭
朝代：宋

結交何用早，士貴心相知。
苟合殊真味，咄咄成乖離。
予夏中卧病起已見落葉因取淵明詩門庭多落葉慨然知已秋賦十章遣興·其六
作者：李彭
朝代：宋

平生老驥心，伏櫪端有在。
華月生夜涼，南窗歌慷慨。